Holi ac Ateb: Mae elusen gofal plant yn helpu i dynnu eu cymuned at ei gilydd ac yn parhau i fod yn wydn i helpu'r rhai mwyaf anghenus | Wales Co-operative Centre\nBy Ben Bostock · Ebrill 30, 2020\nAllwch chi roi crynodeb i ni o’r gwaith cadarnhaol mae Fern wedi ei gyflawni yn ystof y cyfyngiadau symud?\nMae Partneriaeth Fern yn parhau i weithredu yn ystod y cyfnod digyffelyb hwn, ar raddfa lawer llai, wrth reswm, gyda dau o’r wyth cyfleuster yn unig yn weithredol ar hyn o bryd.\nMae nifer fach o’n tîm gofal plant yn parhau i ddarparu gwasanaethau gofal plant rheng flaen o ansawdd uchel yn yr ardaloedd lle mae’r galw mwyaf, er eu bod ar golled ariannol sylweddol. Mae gan bob un ohonynt deuluoedd eu hunain gartref, ac rydym yn ddiolchgar iawn ac yn falch o’u hymroddiad a’u cefnogaeth i’r cymunedau rydym ni’n eu gwasanaethu.\n“Mae hon yn argyfwng yr ydym i gyd yn ei phrofi ac rydym mor falch o’r modd y mae ein cymunedau wedi dod ynghyd i gefnogi ei gilydd gyda gofal, dealltwriaeth ac amynedd.”\nMae ein harolwg sefydliad yn dangos yn glir bod ein gweithwyr yn fodlon â’n penderfyniadau sefydliadol ac maent yn gwerthfawrogi lefel y gefnogaeth, yr arweiniad a’r cyfathrebu yr ydym yn gallu eu darparu gan ddefnyddio nifer fach iawn o weithwyr.\nMae aelodau ein tîm yn parhau i wneud eu gorau i ddarparu positifrwydd a chefnogaeth trwy ein sianeli cyfryngau cymdeithasol, gan rannu syniadau syml i’w gwneud gartref heb fawr o gost, os o gwbl, yn ogystal â chynnal gwiriadau lles o ran ein defnyddwyr gwasanaeth a’n gwirfoddolwyr presennol.\nA oes prosiectau neu weithgareddau penodol rydych chi wedi bod yn arbennig o falch ohonynt?\nRydym yn hynod falch o barhau i ddarparu gofal plant yn ystod yr amser digyffelyb hwn, yn enwedig gan nad yw 90% o ddarparwyr gofal plant wedi cael unrhyw ddewis heblaw cau. Mae gweld y sector gofal plant blynyddoedd cynnar hanfodol hwn o dan bwysau enfawr ac mewn perygl go iawn o fethu ag ailagor yn dilyn COVID-19 yn ein tristáu.\nMae ein gweithiwr cymunedol wedi sefydlu galwad fideo wythnosol gyda gwirfoddolwyr rheolaidd o’r Grŵp Knit and Natter, sydd wedi’i hen sefydlu, i gadw mewn cysylltiad a gwirio eu bod nhw a’u teuluoedd yn ddiogel ac yn iach.\nMae Freya, merch 8 oed arweinydd Little Ferns Cwmparc, wedi cymryd y cyfrifoldeb o gynnal sesiwn adrodd stori, sy’n bobologaidd tu hwnt. Mae hi’n hynod falch o’r rôl y mae ei mam yn ei chwarae yn y sector gofal plant ac roedd hi eisiau gwneud rhywbeth i bawb ei fwynhau. Yn ôl y sôn, mae gan Freya fwy o syniadau, felly gwyliwch y gofod hwn!\nStorytelling is trending… 😀👏📚📖 member of Little Ferns Cwmparc reading stories to his teddies in his home made den. Amazing idea Morgan, we are so proud of you 😊🌈#littleheroes pic.twitter.com/Ke37JFv7PH\n— Fern Partnership (@Fern_Partners) April 22, 2020\nMae ei mam, Rhianon, wedi cael ei gorfodi i symud o’r ffordd tra bod Freya yn cymryd drosodd y sesiynau amser stori wythnosol! Mae hynny wedi bod o fudd i’n dilynwyr ac hefyd wedi cefnogi’r plentyn ifanc i rannu ei brwdfrydedd a’i phositifrwydd wrth ymarfer ei sgiliau darllen.\nOedd rhaid i chi oresgyn unrhyw rwystrau / heriau mawr?\nMae cadw pellter cymdeithasol mewn amgylchedd gofal plant, yn enwedig wrth ofalu am fabanod bach, wedi bod yn heriol iawn.\nMae ein harcheb fwyd wythnosol, a oedd yn arfer cael ei chwblhau trwy wasanaeth dosbarthu ar-lein o’r archfarchnad leol, wedi bod yn heriol oherwydd nid oes unrhyw fylchau dosbarthu ar gael. Fodd bynnag, rydym wedi goresgyn y broblem trwy ddefnyddio busnesau bach lleol, a byddwn yn parhau i wneud hynny yn dilyn COVID-19. Mae’r busnesau bach lleol hyn wedi bod mor gymwynasgar a chefnogol, ac rydym ni eisiau eu had-dalu nhw trwy barhau i brynu’n lleol, lle bynnag mae hynny’n bosibl.\nMae caffael Cyfarpar Diogelu Personol wedi bod yn anodd, yn bennaf achos nad oes unrhyw stoc ar ôl gan nifer o’n cyflenwyr rheolaidd. Mae ein partneriaid, gan gynnwys Cyngor Bwrdeistref Sirol Rhondda Cynon Taf, wedi bod yn hynod gefnogol yn ystod y cyfnod hwn.\nMae pryderon ariannol parhaus a chynaliadwyedd ein sefydliad elusennol yn bryder mawr i’r uwch dîm rheoli, sy’n gwethio’n ddiwyd i sicrhau cymaint o gymorth ag sy’n bosibl, yn ogystal ag adolygu arferion presennol er mwyn datblygu cynllun cynaliadwyedd ôl-COVID-19.\nMae wedi bod yn anodd sicrhau cydbwysedd rhwng gofalu am ein gweithwyr, defnyddwyr gwasanaeth, darparu gwasanaethau gofal plant brys a hanfodol, a chynaliadwyedd tymor hir.\nHoffech chi dalu teyrnged arbennig i unrhyw aelod staff / aelod o’r gymuned?\nHoffwn dalu teyrnged i grŵp craidd o weithwyr sy’n parhau i ddarparu gwasanaethau rheng flaen a rheoli cyllid a chyflogres y sefydliad. Hebddynt, byddai’r sefydliad wedi gorfod cau am y dyfodol rhagweladwy.\nYmarferwyr Gofal Plant\n• Ruth Rees\n• Katie Turner\n• Molly Lessard-Rowlands\n• Christine John\n• Natalie Owen\nY Tîm Cyllid a Gweinyddol\n• Allyson Griffiths\n• Kelly Reed\nPe bai gennych chi un neges ar gyfer y sector busnes cymdeithasol ar hyn o bryd, beth fyddai hynny?\nHoffem ddweud diolch enfawr i Ganolfan Cydweithredol Cymru, Busnes Cymdeithasol Cymru a’n partneriaid eraill am ddarparu gwybodaeth gywir ac effeithlon pan y mae ar gael, gan wneud ein bywydau yn llawer haws o ran cael gafael ar gyllid a chyngor ac er mwyn gwneud penderfyniadau gwybodus.\nMae hon yn argyfwng yr ydym i gyd yn ei phrofi ac rydym mor falch o’r modd y mae ein cymunedau wedi dod ynghyd i gefnogi ei gilydd gyda gofal, dealltwriaeth ac amynedd.\nMae gweithio yn y sector busnes cymdeithasol yn rhoi llawer o foddhad, ond yn aml gall gynnwys heriau, rhwystredigaethau a blinder. Mae’r pandemig hwn nid yn unig wedi gorfodi ffyrdd newydd o feddwl a gweithio ar gyflymder cyflymach na’r arfer yn yr amgylchiadau mwyaf heriol, ond mae hefyd wedi sefydlu gwir ysbryd cymunedol a fydd, gyda chefnogaeth y sector gofal cymdeithasol, yn parhau yn y tymor hir.\nMae’r sector gofal cymdeithasol yn llawn unigolion brwdfrydig a chryf eu cymhelliad sydd ag agweddau cadarnhaol a gweledigaeth a rennir i ddatblygu cymunedau cryf, gwydn, cryf eu cymhelliad a grymusol.\nCadwch ati, bawb! Efallai nad oes modd rhagweld y dyfodol, ond byddwn yn gryfach ac yn fwy gwybodus i ddelio â beth bynnag a ddaw yn y dyfodol o ganlyniad i’r cyfnod heriol hwn.\nMae Bartneriaeth Fern wedi derbyn cefnogaeth a chyngor ymgynghoriaeth busnes gan Busnes Cymdeithasol Cymru wedi’i ariannu gan Gronfa Datblygu Rhanbarthol Ewrop a’i ddarparu gan Ganolfan Cydweithredol Cymru.


"Megaffon" - y dabled gan y gweithredwr. Nodweddion, adolygiadau, cysylltiad\nO dechnoleg, Gadgets\nMae'r farchnad ddyfais symudol gyda phob diwrnod fynd heibio yn dod yn ehangach. Nid yw hyn yn syndod, gan fod llawer o'n ffrindiau a chydnabod eisoes wedi dechrau eu tabledi a smartphones hunain, a'r rhai nad oedd, yn ei wneud yn raddol.\nMae'n amlwg bod y nifer cynyddol o bobl yn teclynnau yn fuddiol i'r rhai sy'n eu cynhyrchu, yn ogystal â'r rhai sy'n darparu gwasanaethau. Mae'r cwmni "MegaFon", tabled sydd bellach yn barod werthwyd rhaglwythedig gyda Gwasanaethau Rhyngrwyd, efallai y byddwch yn ei ddweud, mae'n enghraifft wych.\ntabled Corfforaethol MegaFon Login 3\nMae'r ffaith bod y cwmni "megaffon" yn un o'r arweinwyr yn cyfathrebu symudol yn Rwsia yn gwybod, efallai i gyd. "Megaffon" - yw'r chwaraewr cryfaf yn y farchnad diwydiant, yn mynd "i fyny" at bobl fel MTS a "VimpelCom". Ac er nad oedd y penderfyniad i ryddhau dyfais brandio dan y gorchymyn yn wreiddiol, ei fod ar gyfer y gweithredwr yn wir yn gamp gan fod y dabled "megaffon" (bydd ei nodweddion yn cael ei roi yn nes ymlaen yn yr erthygl hon) mwynhau galw penodol.\nYn gyffredinol, gall y ddyfais yn dweud y canlynol: mae'n perthyn i'r gyllideb teulu, gan fod y gost o fod yn ychydig yn fwy na 6600 rubles (er gwaethaf y ffaith y dylai rhan o'r swm hwn yn cael ei dalu ar gyfer gwasanaethau Rhyngrwyd). Digon nid yw'n fanteisiol iddo?\nManteision y dabled oddi wrth y "megaffon"\nAr wahân i'r ffaith bod y ddyfais yn cael ei gynnig am bris fforddiadwy, bydd y cwmni "megaffon" tabled yn cael ei ffurfweddu fel nad yw'r pryder am y gwasanaethau Rhyngrwyd oes angen. Ar ben hynny, fel y nodwyd uchod, mae'r pecyn ei hun, byddwch yn gorfodi i prepay am sawl mis i ddod. Mae'n ymddangos bod prynu gan y gweithredwr "MegaFon" tabled, ar yr un pryd byddwch yn prynu ac yn cysylltu â'r Rhyngrwyd am sawl mis.\nBeth "MegaFon Mewngofnodi" tabled? Adolygiadau am y ddyfais\nFelly, bydd yr adran hon yn ceisio dangos nodweddion MegaFon Login 3 - model dabled sy'n cael ei gynnig gan "megaffon" ar hyn o bryd. Gellir eu darllen yn y disgrifiad cynnyrch. Maent yn nodi bod y plât yn cael ei gyfarparu â phrosesydd gyda amledd o 1.2 GHz a 1 GB o RAM. Yn ogystal, mae'r model yn gwerthu gyda lle batri o 3500 mAh, y tâl a ddylai fod yn ddigonol ar gyfer 7-10 o oriau defnydd gweithredol.\nYn ychwanegol at y paramedrau hyn, mae'r plât wedi'i gyfarparu hefyd gyda chamera ac arddangosfa letraws o 7 modfedd. Mae'r ddyfais yn cynnig modiwl 3G-cyfathrebu, sydd yn gallu darllen gwybodaeth oddi wrth y cerdyn SIM. Fodd bynnag, ynghyd â'r hynod Mewngofnodi 3 gardiau "megaffon" - mae'n darparu clo arbennig, y gellir ei gweld ar Apple ac nid dim ond cynnyrch.\nO "megaffon" tabled, felly mae'n iawn atgoffa rhywun o nifer o declynnau Tseiniaidd. Fel y nodwyd gan y gweithredwr ffôn symudol ei hun, y gwneuthurwr o'r dyfeisiadau hyn yw'r cwmni Foxda Diwydiannol, a phlatiau parti a gyhoeddwyd gan y drefn o "megaffon". Mae hyn yn golygu y bydd cynhyrchion o'r fath yn ychydig yn rhatach na'r un y gellir ei brynu yn y fformat arferol, wrth iddo symud gan y gweithredwr ffonau symudol.\nAdolygiadau o'r model yn eithaf prydferth: ddefnyddwyr yn honni bod eu cronfeydd yn cyfiawnhau y dabled (er ei bod yn disgwyl i ddosbarth perfformiad dyfais uchod nid oes angen). Fel opsiwn cyllideb ar gyfer amlgyfrwng cludadwy llwyfan Mewngofnodi 3 yn cyd-fynd yn berffaith. Gall hyd yn oed y Rhyngrwyd yn eistedd.\nTelerau prynu'r dabled\nMethu prynu dyfais heb becyn rhyngrwyd rhagdaledig. Felly, mewn gwirionedd, dywedodd nad oedd y pris storfa o 5990 rubles yn bresennol, bydd yn dal yn rhaid i chi dalu 700 rubles. Felly, mae'r gwasanaeth sylfaenol yw "Internet S» pecyn. Os ydym yn cymharu pob gweithredwr ar gael "MegaFon" cyfraddau ar gyfer y dabled, gallai hyn gael ei alw y mwyaf gorau posibl ac yn fuddiol i'r defnyddiwr cyffredin.\nMae'r gyfradd hon, yn ei dro, yn cynnwys y swm o gyfanswm y traffig, yn barod i'w ddefnyddio ar gyfradd o 5 GB am ffi o 300 rubles y mis. Felly, mae'r ffaith bod gwylio safleoedd newyddion, y tywydd a gwirio post, gan ddefnyddio eich "megaffon" (tabled), byddai hyn yn ddigonol. Cynyddu'r cyflenwad o traffig a lleihau ei defnydd o hefyd yn dwy ffordd. Y cyntaf - yn pecynnau Prynu-benodol, a fydd yn costio mwy, ond yn caniatáu i eistedd ar y Rhyngrwyd gyda'ch tabled hirach. Yr ail ddull yn arbed drwy ddiffodd neu leihau'r ansawdd y ddelwedd, y maent yn cael eu llwytho. Gellir gwneud hyn, er enghraifft, drwy ddefnyddio rhai porwyr, fel Opera Mini. Os byddwch yn troi at y technegau hyn, yn ogystal â monitro yn gyson y swm defnydd o megabeit o beth i'w wneud yn anodd, gan y bydd y swm o draffig y Rhyngrwyd fod yn ddigon "pen".\nlle i brynu\nPrynu dyfais, yn ogystal â chysylltu a ffurfweddu, gan ychwanegu ar yr un pryd y swm gofynnol o gydbwysedd, gall fod yn y salonau "megaffon". Ei gwneud yn bosibl o gwbl, ac mewn unrhyw wasanaethau cyfathrebu rhwydwaith siop gyfleustra eraill, megis "The Messenger" neu "Euroset". Mae gweithwyr proffesiynol cymwysedig yn esbonio yr holl fanylion am yr hyn "megaffon" tariffau ar gyfer tabled paratoi a beth i'w wneud i fanteisio arnynt. Yma hefyd gallwch drefnu pecyn cychwynnol ar eich enw, sydd unwaith eto yn eithaf gyfleus.\nWrth gwrs, yr ydym wedi y maes symudol yn cael ei ddatblygu ddigon i gynnig dewis arall gweddus. Os bydd y Rhyngrwyd "megaffon" ar gyfer y dabled cysylltu, fel y byddwch yn ymddangos yn rhy araf neu'n ddrud, gallwch symud i weithredwr arall. Er enghraifft, yn yr un MTS wedi llawer o gynlluniau, a fydd yn eich achos fod yn broffidiol. Mae rhai o'r tariffau, gyda llaw, ar gael yn yr un fformat - gyda chynnyrch gorffenedig ar ffurf gyfrifiadur tabled, ryddhau o dan y brand gweithredwr.\nI ddod o hyd iddynt, yn treulio digon bach monitro y farchnad o wasanaethau cyfathrebu a chael gwybod pwy yw'r amodau'n fwy ffafriol. Gall hyd yn oed fod bod y Rhyngrwyd "megaffon" ar gyfer y dabled, a ryddhawyd o dan eu brand, yn darparu fwy fforddiadwy na'r gystadleuaeth. Felly meddyliwch a darllen. Cysylltu'r gwasanaethau Rhyngrwyd symudol unwaith, byddwch yn ei ddefnyddio yn ystod y misoedd nesaf, ac efallai hyd yn oed flynyddoedd. Mae wedi talu ar ei ganfed!\nSmartphone Xperia Sony T3: nodweddion, adolygu, photo, adolygiadau\nSut i alw gan y dabled? Awgrymiadau a driciau!\nChwaraewr Samsung YP-K3: trosolwg, manylebau, adolygiadau\nMae'r rhan fwyaf "call" breichledau ar gyfer iPhone\nTabledi Atgyweirio pan\nPlatiau Roedd newidyddion ar Windows 8 gyda 3G: adolygu, adolygiadau. Mae'r rhan fwyaf o'r newidyddion tabledi ar Windows 8\nY car mwyaf prydferth yn y byd yn ôl y fersiwn o amaturiaid a gweithwyr proffesiynol\nAdeiladu Rostov NPP. Roedd y ddamwain yn y Rostov NPP\nOlew ar gyfer darllediadau awtomatig a mecanyddol. Yr olew gorau ar gyfer gearboxes\nArgraffydd LaserJet M1132 MFP: llawlyfr defnyddiwr, nodweddion ac adolygiadau\nBeth yw'r genom dynol\nSut i gael benthyciad gan fanc gyda hanes credyd gwael a chyfraddau llog isel\nSut i Dalu Tâl Afal? IPhones sy'n cefnogi Cyflog Apple\nPaul Breitner a Pele. Cleats "Paul Breitner"\nMaent yn cymryd gyda hwy i mewn i'r fyddin? Beth allwch chi ei recriwtio i gymryd at y fyddin?\nChaman: beth ydyw a phryd i ddefnyddio sbeis hwn\nCyfrifo cymwys a chywir o'r gost o godi tŷ\nLCD "Safon City": adolygiadau cwsmeriaid\nCopyright © 2018 cy.birmiss.com. Theme powered by WordPress.


Carchar Wrecsam: Angen mwy o waith ymchwil? - BBC Cymru Fyw\nCarchar Wrecsam: Angen mwy o waith ymchwil?\nBydd y carchar yn dal 2,000 o garcharorion.\nMae academydd wedi dweud bod cwestiynau heb eu hateb am yr effaith caiff y "carchar anferth" newydd ar ardal Wrecsam.\n"Mae'n rhaid i faterion fel plismona a gofal iechyd ychwanegol gael eu hystyried", dywedodd Robert Jones o Brifysgol Caerdydd.\nDaw'r sylwadau wrth i AS Wrecsam, Ian Lucas, godi pryderon ynglŷn â'r pwysau ychwanegol ar y rhwydwaith rheilffyrdd yn sgil cynnydd mewn teithwyr fydd yn ymweld â'r carchar.\nMae'r bwrdd iechyd yn dweud eu bod yn cymryd rhan yn y broses gynllunio, ac mae'r heddlu yn cynnal eu hymchwil eu hunain.\nCyfarfod nos Lun\nBydd materion cynllunio ychwanegol yn cael eu trafod gan gynghorwyr mewn cyfarfod yn Wrecsam nos Lun.\nBydd y "carchar anferth" sy'n mynd i gostio £250 miliwn, yn cael ei gwblhau yn 2017, a bydd yn dal 2,000 o garcharorion, gan ei wneud y carchar mwyaf yn y DU.\n"Mae'n hanfodol bod y materion hyn yn cael sylw yn llawn cyn bod yr un fricsen o'r carchar newydd yn cael ei gosod," meddai Mr Jones, cydymaith ymchwil yng Nghanolfan Llywodraethiant Cymru ym Mhrifysgol Caerdydd, sy'n archwilio materion sy'n effeithio ar y gyfraith sy'n cwmpasu Cymru, gwleidyddiaeth a llywodraeth.\nMae Mr Jones wedi bod yn ymchwilio i'r carchar anferth ers i'r Weinyddiaeth Gyfiawnder gyhoeddi ei chynlluniau ar gyfer Wrecsam ym mis Medi 2013.\nDywedodd Mr Jones: "Ers y caniatâd cynllunio amlinellol a roddwyd gan y pwyllgor cynllunio ym mis Ionawr 2014, mae tystiolaeth wedi dod i'r amlwg bod angen ystyried effaith y carchar ar Wrecsam."\nYm mis Mehefin, dywedodd Bwrdd Iechyd Prifysgol Betsi Cadwaladr y byddai'r carchar newydd yn creu "goblygiadau buddsoddiad sylweddol" ar y gwasanaeth iechyd yn lleol, ac felly eu bod yn chwarae rhan lawn wrth gynllunio ar gyfer y prosiect.\nAngen archwiliad manwl?\nAr y pryd dywedodd Llywodraeth Cymru y byddai costau ac effaith y carchar ar y GIG yn cael ei archwilio'n fanwl.\nDywedodd Winston Roddick, Comisiynydd Heddlu a Throsedd Heddlu Gogledd Cymru bod yr heddlu yn edrych i mewn i ardaloedd lle mae carchardai newydd eisoes wedi agor.\nMae'r ganolfan ymchwil wedi ystyried materion plismona ychwanegol yn ymwneud â digwyddiadau sydd wedi bod mewn carchardai eraill yng Nghymru'r llynedd, ac yn dweud bod angen ystyried achosion tebyg yn Wrecsam.\nDywedodd Winston Roddick, Comisiynydd Heddlu a Throsedd Heddlu Gogledd Cymru: "Mae Heddlu Gogledd Cymru yn edrych i mewn i unrhyw oblygiadau posibl o ran plismona.\n"Mae'r ymchwil parhaus yn cynnwys astudio ardaloedd eraill lle mae carchardai wedi cael eu lleoli i weld a allwn ni ddysgu o'u profiad." meddai.\nYn y cyfamser, dywedodd yr AS lleol Mr Lucas wrth bapur newydd y Leader ei fod wedi gweld ffigyrau yn dangos bod carchar yn yr Alban, sydd draean maint y carchar sydd wedi ei gynllunio ar gyfer Wrecsam, wedi gweld nifer y teithwyr yno yn codi bron i 10,000 yn y pum mlynedd ers ei agor o ganlyniad i bobl yn ymweld â'r carchar.\nAc er ei fod yn cydnabod bod y rheilffordd drwy Wrecsam yn mynd drwy broses uwchraddio gwerth £44 miliwn, gofynnodd "a oedd digon yn cael ei wneud i ddelio â chynnydd mewn teithwyr?"\nYmysg y manylion cynllunio ychwanegol bydd yn cael eu trafod nos Lun bydd parcio, goleuadau a draenio ychwanegol.\nYm mis Awst, dechreuodd y gwaith o baratoi'r safle ar gyn safle ffatri Firestone a fydd yn gartref i'r carchar.


Holl Newyddion A–Y | Cynaliadwyedd | Prifysgol Bangor\n'Earth Day' 2020\nMae ‘Earth Day’ yn dathlu ei phen blwydd yn 50 heddiw. Bydd unigolion a sefydliadau o bob rhan o'r byd yn dathlu ‘Earth Day’ yn flynyddol ar 22 Ebrill, gan gymryd rhan mewn digwyddiadau i greu amgylchedd iachach ar gyfer cenedlaethau'r dyfodol.\nMae Prifysgol Bangor yn ymddangos yn y ddegfed safle yn y byd am ei ymrwymiad i gynaliadwyedd yn ôl tabl cynghrair rhyngwladol o sefydliadau sy'n gyfeillgar i'r amgylchedd. Mae’r Brifysgol yn un o bedair prifysgol ym Mhrydain sydd yn ymddangos yn neg uchaf UI Green Metric , tabl cynghrair o brifysgolion gwyrddaf y byd.\nBlog gan Dr Einir Young (Cyfarwyddwr Cynaliadwyedd)\nDyddiad cyhoeddi: 24 Medi 2019\nMae Prifysgol Bangor am wella cyfleusterau ailgylchu ar gyfer yr 11,000 o fyfyrwyr a 2,000 o aelodau staff drwy ymuno â “ Pob Can yn Cyfri ”. Cyflwynodd y Brifysgol finiau ailgylchu ‘Pob Can yn Cyfri’ mewn wyth lleoliad, sy’n rhoi cyfle i fyfyrwyr a staff ailgylchu caniau diod tra eu bod ‘ar fynd’.\nMae Prifysgol Bangor yn dathlu Pythefnos Masnach Deg eto eleni. Yn wythfed ymysg prifysgolion y byd yn y Gynghrair Prifysgolion Gwyrdd oherwydd ei hymrwymiad i gynaliadwyedd, mae’r brifysgol yn awyddus bob amser i annog staff a myfyrwyr i feddwl am sut i wella’n barhaus ymrwymiad y sefydliad i gynaliadwyedd. Dyna pam fod amrywiaeth o weithgareddau’n cael eu hybu i annog staff a myfyrwyr i gymryd rhan mewn Pythefnos Masnach Deg o heddiw tan 10 Mawrth.\nAdnoddau rhyngrwyd ac ailgylchu yn rhoi Prifysgol Bangor ar y blaen yn y National Student Housing Awards Mae Prifysgol Bangor wedi ennill gwobr am y rheolaeth amgylcheddol orau a'r rhyngrwyd gorau i fyfyrwyr yn y National Student Housing Awards . Mae'r gwobrau'n gyfan gwbl seiliedig ar adborth gan ddegau o filoedd o fyfyrwyr yn y DU i arolwg a luniwyd gan Red Brick Research .\nMae Prifysgol Bangor wedi ennill 'Anrhydedd Dosbarth Cyntaf' am ei chryfderau o ran cynaliadwyedd gan People & Planet , y rhwydwaith mwyaf i fyfyrwyr yn y DU sy'n ymgyrchu dros gyfiawnder cymdeithasol ac amgylcheddol. Dim ond 29 o'r 154 o brifysgolion yn y DU sy'n cael eu rhoi yn y categori hwn.\nGosodwyd Prifysgol Bangor ymhlith 30 prifysgol ym Mhrydain sydd wedi eu dynodi fel bod o safon ‘Gradd er Anrhydedd Dosbarth Cyntaf’ am eu gweithgareddau cynaladwyedd. Mae’r tabl diweddaraf yn gweld y Brifysgol yn codi naw lle ac yn symud o gategori ‘2:1’ at ‘Radd Dosbarth Cyntaf’. Llwyddodd y Brifysgol i gyflawni ei sgôr uchaf erioed, gyda chynnydd o bron i 8.5% ar y ffigwr blaenorol, a llwyddo hefyd i ennill sgôr o 100% yn achos pedwar categori o blith y 13 cyfan. Mae’r gynghrair prifysgolion yn cael ei llunio gan People & Planet , a hon yw’r unig gynghrair annibynnol wedi ei neilltuo ar gyfer cynaladwyedd ym mhrifysgolion cyhoeddus Prydain. Fe’i llunnir ar sail ystod eang o feini prawf amgylcheddol, cymdeithasol a chynaladwyedd cyllidol.\nWythnos Ar Wastraff #WAW19\nHeddiw (22 Ebrill 2020) mae Prifysgol Bangor wedi'i rhestru ymhlith 70 o brifysgolion ledled y byd sy'n gweithio tuag at Nodau Datblygu Cynaliadwy'r Cenhedloedd Unedig. Mae hyn yn gydnabyddiaeth o bwys i'r sefydliad o Ogledd Cymru sy'n gweithio tuag at fod yn 'Brifysgol Gynaliadwy'. Y brifysgol yw'r unig sefydliad o Gymru ar y rhestr, ac mae ymhlith 15 o brifysgolion eraill o'r Deyrnas Unedig sydd yn y 70 uchaf. Y Brifysgol yw’r unig sefydliad o Gymru i'w chynnwys o blith y 15 o’r DU yn 70 sydd ymysg y 70 uchaf yn y byd, sef categori’r Cynghrair effaith ei hun.\nYmgyrch Ail-Ddefnyddio Diwedd Tymor\nMae Prifysgol Bangor yn ymdrechu i fod y Brifysgol fwyaf effeithlon o ran adnoddau; yn wir roeddem yn 7fed yn y byd yng nghyngrair THE impact 2020 am ein hymrwymiad i nôd 12 ‘sicrhau cynhyrchu a defnyddio cynaliadwy.\n‘The future of our oceans’ - darlith gyhoeddus ym Mhrifysgol Bangor gan wyddonydd amlwg\nDyfodol ein cefnforoedd fydd yn cael sylw mewn darlith gyhoeddus ym Mhrifysgol Bangor ddydd Mercher, 4 Mawrth . Y siaradwr fydd Jacqueline McGlade, Athro Gwytnwch a Datblygu Cynaliadwy yng Ngholeg Prifysgol Llundain, a Chymrawd er Anrhydedd o Brifysgol Bangor. Bydd y ddarlith yn cael ei chynnal am 5.30pm yn Narlithfa Eric Sunderland, Prif Adeilad y Celfyddydau . Mae mynediad am ddim, ac nid oes angen tocynnau. Mae croeso i bawb.\nDyddiad cyhoeddi: 19 Chwefror 2020


Adar Llyn Llys-y-Frân - Dwr Cymru\nAdar Llyn Llys-y-Frân\nMae’r cymysgedd o gynefinoedd fferm, coetir, prysgwydd a glan dŵr yn golygu bod yr ardal yma’n denu pob math o adar. Mae’r lle wir yn haeddu’r enw Llys-y-Frân. Cadwch lygad yn agored am y brain, a gwrandewch am eu crawcian yn ystod eich antur, maen nhw’n gallu bod yn swnllyd dros ben crawc crawc!\nCadwch lygad am y rhain…\nAdar Llys-y-Frân – Trwy’r Flwyddyn\nYn y Coetir Delor y cnau, titw tomos las, titw mawr, titw penddu, titw cynffon-hir, dryw melyn cribog, dringwr bach, dryw, ji-binc, coch y berllan, pila gwyrdd, llwyn y gwrych, robin, bronfraith, brych y coed, aderyn du, cnocell fraith fwyaf, ysguthan, gwalch glas, bwncath, hebog tramor, barcud coch, cigfran, brân dyddyn, sgrech y coed, ydfran a jac y do. Mae’r dylluan fraith i’w gweld gyda’r cyfnos.\nAr y Dŵr: Clwych fawr gopog, clwych fach, mulfran, hwyaden wyllt, crëyr glas, cwtiar. Mae yma haid fawr o wyddau Canada gwyllt, ynghyd ag ambell i ŵydd gwyllt arall.\nAr y cyrion: Pied wagtail, grey wagtail, kingfisher and dipper may be seen along the streams that enter the lake. Reed bunting, goldfinch, linnet and meadow pipits in the surrounding rough grassland and hedges.\nAdar Llys-y-Frân – Gwanwyn / Haf\nSiff saff, telor yr helyg, tingoch, gwybedog brith, gwennol, gwennol y bondo a gwennol y glennydd.\nAdar Llys-y-Frân – Hydref / Gaeaf\nMae’r coch dau-aden a’r socan eira’n cyrraedd yn y misoedd oerach i fwydo ar fwyar y ddraenen wen a’r griafolen.\nOs yw lefel y dŵr yn isel yn yr hydref, mae’n bosibl gweld pibydd y tywod ac yn achlysurol pibydd coeswerdd ar gyrion y gronfa ac o dan wal yr argae.\nMae hwyaid yn bwydo ar y llystyfiant dyfrol yn y baeau bas ynghyd â nifer fechan o chwiwellau, corhwyaid a throchyddion fel yr hwyaden lygad aur a’r hwyaden gopog. O bryd i’w gilydd rydyn ni’n croesawu glwychiaid mwy prin, fel y glwych Slafonaidd, ac yn fwy prin, y trochwyr mawr gogleddol.\nAr nosweithiau gaeafol, mae’r gwylanod yn clwydo yma yn eu miloedd. Gwylanod cefnddu lleiaf yw’r rhan fwyaf o’r rhain, er bod nifer lai o wylanod penddu. Mae gwylanod y penwaig, gwylanod y gweunydd a gwylanod cefnddu mwyaf yn gyffredin yma. Gellir gweld gwylanod melyngoes, gwylanod môr y canoldir, gwylanod gwlad yr iâ a gwylanod y gogledd yma’n achlysurol hefyd.\nUchafbwyntiau Bywyd Gwyllt a Byd Natur\nBywyd Gwyllt a Byd Natur yn Llys-y-Frân\nDiolch i’r cymysgedd o dir fferm, coetir, prysgwydd a chynefinoedd glan dŵr, mae Llyn Llys-y-Frân yn gartref i gyfoeth o fywyd gwyllt a natur.\n• MENYLION PELLACH •\nMae Llys-y-Frân yn gynefin pwysig ar gyfer dyfrgwn oherwydd ansawdd uchel dŵr y llyn, y ffynonellau toreithiog o fwydydd amrywiol sydd ar gael iddynt, a’r llystyfiant ar y glannau.\nCafodd y ffwlbart, anifail bach ag wyneb tebyg i leidr pen-ffordd, ei erlyn gymaint ar un adeg nes y bu ond y dim iddo ddiflannu o’r DU.


Eich hawl i gael mynediad at eich gwybodaeth bersonol\nMae deddfwriaeth Diogelu Data’n rhoi hawl i unigolion gael mynediad at eu gwybodaeth bersonol. Cyfeirir at hyn fel arfer fel cais am fynediad at ddata gan y testun. Mae gan Heddlu Dyfed-Powys ddyletswydd i gydymffurfio â’r hawl hwn, a’ch helpu i gael mynediad at eich gwybodaeth. Gall unigolion wneud cais am fynediad at ddata gan y testun yn ysgrifenedig neu ar lafar. Mae gennym fis i ymateb i gais, ac fel arfer, ni allwn godi tâl ar gyfer ymdrin â chais.\nMedrwch gysylltu â Heddlu Dyfed-Powys er mwyn cael gwybodaeth y gallem fod yn ei dal amdanoch. Mae deddfwriaeth Diogelu Data yn rhoi hawl i unigolion gael cadarnhad am brosesu, a, lle mae hynny’n wir, mynediad at y data personol hwnnw.\nMedrwch wneud cais drwy e-bost, dros y ffôn, drwy lythyr, ar ein gwefan neu wyneb yn wyneb.\nMae gennym ffurflen i’ch helpu i wneud cais am fynediad at ddata gan y testun. Nid oes rhaid i chi ddefnyddio’r ffurflen hon i wneud eich cais, fodd bynnag, bydd defnyddio’r ffurflen hon yn sicrhau bod gennym yr holl wybodaeth sydd ei hangen i’n galluogi i brosesu’ch cais heb unrhyw oedi diangen.\nMedrwch gysylltu â Swyddfa Cofnodion Troseddol ACRO er mwyn cael gwybodaeth a allai gael ei dal amdanoch ar Gyfrifiadur Cenedlaethol yr Heddlu. Dilynwch y ddolen ganlynol os gwelwch chi’n dda - https://www.acro.police.uk/subject_access.aspx\nDylech ddefnyddio’r ffurflen hon os oes angen gwiriad wedi’i gynnal arnoch mewn perthynas â chofnodion hanes euogfarnau. Mae hyn yn cynnwys:\nCanlyniadau dim camau pellach\nMae Swyddfa Cofnodion Troseddol ACRO hefyd yn cyhoeddi Tystysgrifau Heddlu i unigolion sydd eisiau ymfudo i wledydd penodol, neu wneud cais am fisa ar eu cyfer. Dilynwch y ddolen ganlynol os gwelwch chi’n dda - https://www.acro.police.uk/police_certificates.aspx\nSut i Wneud Cais am Fynediad at Ddata gan y Testun (pdf)\nCais am Fynediad at Ddata gan y Testun: Ffurflen Gais (pdf)\nSut i Wneud Cwyn (pdf)\nY Tîm Datgelu\nCais am Fynediad at Ddata gan y Testun: Ffurflen Gais Sut i Wneud Cais am Fynediad at Ddata gan y Testun Sut i Wneud Cwyn


Cymdeithas tai Gymreig yn arloesi ym maes ynni powered by Olark live chat software\nCymdeithas tai Gymreig yn arloesi ym maes ynni\nNewydd yw’r gymdeithas tai gyntaf yng Nghymru i osod system celloedd tanwydd gwres a phŵer cyfunedig i leihau biliau ynni ac allyriadau carbon, ac i’w gwneud hi’n bosib cynhyrchu trydan ar y safle er defnydd tenantiaid.\nMae’r dechnoleg newydd eisoes wedi ei gosod yn Alltwen, cynllun byw’n annibynnol ar gyfer pobl 55 oed ac yn hŷn, gan ddefnyddio BlueGEN, system sy’n darparu gwres a thrydan gan ddefnyddio’r un uned. Mae hyn wedi golygu bod nwy yn cael ei ddefnyddio i gynhyrchu ynni yn y cynllun tai, gan ddarparu buddion ariannol yn ogystal ag amgylcheddol.\nBlueGEN yw’r cynnyrch cyntaf i wneud defnydd o’r dechnoleg hon yn y DU ac i dderbyn tariff cyflenwi trydan. Mae’r system yn cynhyrchu trydan yr un mor effeithiol â gorsaf bŵer nwy fodern fawr, ond yn wahanol i orsaf bŵer gellir osgoi colledion trawsyrru a gellir hefyd defnyddio’r gwres a gynhyrchir, gan ddarparu’r modd mwyaf effeithiol o ddefnyddio nwy i gynhyrchu ynni defnyddiadwy.\nDywedodd Dave Perry, Rheolwr Eiddo gyda Newydd, “Mae’r dechnoleg newydd sydd wedi’i gosod yn Alltwen yn Abernant yn gyffrous iawn ac rydym yn edrych ymlaen at basio’r arbedion ariannol ymlaen i’n tenantiaid. Rydym yn gobeithio nad hwn fydd yr unig dro i ni ddefnyddio’r system gyfunedig hon ac mae gennym gynlluniau i osod BlueGEN yn ein cynllun byw’n annibynnol arall yn y dyfodol agos.”\nMae systemau celloedd tanwydd gwres a phŵer cyfunedig wedi’u sefydlu ers tro, gyda miloedd ohonynt wedi’u gosod yn Japan a’r Almaen. Maent yn llawer llai adnabyddus yn y DU, fodd bynnag. Cynhyrchwyd yr uned hon gan SOLIDpower; fe’i darparwyd gan iPower gyda chefnogaeth gan Ynni Glan yng Nghymru, ac fe’i gosodwyd gan y cwmni lleol Ecofit Energy Systems.\nDywedodd Guto Owen o Ynni Glan, cynrychiolwr iPower yng Nghymru, “Gyda phris trydan yn codi’n gynt na phris nwy, mae’r dechnoleg hon yn dod yn fwy ac yn fwy atyniadol. Rydym yn gweld diddordeb yn tyfu mewn nifer o sectorau ledled Cymru, gan gynnwys cymdeithasau tai ac awdurdodau lleol.”\nDywedodd Jon Cape, Rheolwr Gyfarwyddwr iPower, “Rydym wrth ein bodd o fod wedi cael y cyfle i weithio gyda Chymdeithas Tai Newydd ac Ecofit ar y prosiect hwn. Yn ogystal ag arbed arian, mae BlueGEN yn lleihau allyriadau carbon a gall hefyd helpu liniaru llygredd awyr lleol, sy’n bryder cynyddol o ran iechyd y cyhoedd fel y gwyddom.”


Matt Grimes yn credu y gall Abertawe ddychwelyd i Uwch Gynghrair Lloegr – Golwg360\nMatt Grimes yn paratoi ar gyfer cic rydd\nMae Matt Grimes, capten tîm pêl-droed Abertawe, yn credu y gall helpu’r Elyrch i ddychwelyd i Uwch Gynghrair Lloegr.\nMae’r gŵr 26 oed newydd lofnodi cytundeb tair blynedd a hanner sydd yn ei gadw gyda’r clwb tan 2025.\nRoedd yno bosibilrwydd y gallai’r chwaraewr canol cae fod wedi gadael y clwb yn ystod yr haf, gyda Fulham yn dangos diddordeb ynddo.\nOnd mae’n dweud mai’r awydd i fod yn rhan o daith Abertawe oedd y rheswm y penderfynodd aros.\n“Fe wnes i’r penderfyniad oherwydd fy mod i eisiau aros yma,” meddai.\n“Nid oedd yn fater o arwyddo am flwyddyn neu ddwy arall fel y gallai’r clwb gael mwy o arian amdana i. Nid oedd hynny’n wir o gwbl.\n“Es i at y rheolwr a dweud ‘Rwyf am fod yn rhan o’r prosiect hwn’.\n“I fod yn onest gyda chi, byddai wedi torri fy nghalon yn llwyr pe bawn i wedi symud i dîm arall yn y Bencampwriaeth ac wedi gorfod chwarae yn erbyn y math hwn o bêl-droed a chael ein curo yn y ffordd yr ydym wedi curo timau.\n“Roedd yn rhaid i mi fod yn rhan ohono, es i’n syth i mewn a dweud ‘Dw i am arwyddo cytundeb newydd yma’.”\n“Dw i eisiau bod yma i fynd â’r clwb hwn yn ôl i’r Uwch Gynghrair,” meddai wedyn.\n“Dw i ddim yn dweud ein bod yn mynd i gael ein dyrchafu eleni, dw i ddim yn dweud ein bod yn mynd i gael ein dyrchafu’r flwyddyn nesaf, dw i ddim yn dweud ein yn sicr o gael ein dyrchafu, ond dyna yw’r nod.\n“Dw i a’r rheolwr yn bobol uchelgeisiol iawn ac rydym am i hynny fynd drwy’r clwb, yn dechrau o’r top ac yn gweithio ei ffordd i lawr i’r holl chwaraewyr.\n“Mae’n rhaid i ni anelu am yr Uwch Gynghrair. Does dim diben goroesi a gorffen yng nghanol y tabl flwyddyn ar ôl blwyddyn. Nid dyna rydyn ni ei eisiau.\n“Rydyn ni’n adeiladu tuag at ddychwelyd i’r Uwch Gynghrair. Os gall pawb weld hynny yna gobeithio fod cyfnod cyffrous o’n blaenau yn Abertawe.”


Gwerthyd aur - Wicipedia\nRhywogaeth: Clavulinopsis fusiformis\nMath a rhywogaeth o ffwng yn nheulu'r Clavariaceae yw'r Gwerthyd aur (Lladin: Clavulinopsis fusiformis; Saesneg: Golden Spindles). 'Ffyngau Cwrel' yw'r enw ar lafar ar y grwp mae'r ffwng yma'n perthyn iddo, ond nid yw'n derm gwyddonol. Maent yn edrych yn debyg iawn i gwrel yn y môr, yn lliwgar ac yn tyfu ar i fyny o'r Ddaear neu weithiau o bren sy'n pydru. Ceir enw Cymraeg arall ar y rhywogaeth hon, sef Werthyd felen. Mae'r teulu Clavariaceae yn gorwedd o fewn urdd yr Agaricales.\nMae gan Gwerthyd aur ambell aelod arall yn y teulu hwn, gan gynnwys y canlynol:\nClavaria afrolutea Clavaria afrolutea\nClavaria alboglobospora Clavaria alboglobospora\nClavaria alliacea Clavaria alliacea\nClavaria arborescens Clavaria arborescens\nClavaria ardosiaca Clavaria ardosiaca\nClavaria pullei Clavaria pullei\nCwrel fioled Clavaria zollingeri\nGwerthyd fygliw Clavaria fumosa\nGwerthyd wen Clavaria fragilis\nGwerthyd wridog Clavaria rosea\nSafonwyd yr enw Gwerthyd aur gan un o brosiectau . Mae cronfeydd data Llên Natur (un o brosiectau Cymdeithas Edward Llwyd) ar drwydded agored CC 4.0. Chwiliwch am ragor o wybodaeth ar y rhywogaeth hon ar wefan Llên Natur e.e. yr adran Bywiadur, a chyfrannwch er mwyn datblygu'r erthygl hon ymhellach.\nWedi dod o "https://cy.wikipedia.org/w/index.php?title=Gwerthyd_aur&oldid=10877490"\nNewidiwyd y dudalen hon ddiwethaf ar 23 Chwefror 2021, am 09:10.


Cynnydd mewn cartrefi fforddiadwy newydd | LLYW.CYMRU\nCynnydd mewn cartrefi fforddiadwy newydd\nHeddiw, croesawodd Rebecca Evans, y Gweinidog Tai ac Adfywio, y ffigurau a gyhoeddwyd yn ddiweddar sy'n dangos cynnydd o 6 y cant yn y cartrefi fforddiadwy newydd yng Nghymru y llynedd.\nY llynedd, cyhoeddodd Llywodraeth Cymru ymrwymiad i ddarparu 20,000 o gartrefi fforddiadwy ychwanegol erbyn 2021, gan gynnwys helpu i adeiladu mwy na 6,000 o gartrefi drwy gynllun Cymorth i Brynu - Cymru.\nYn 2016-17, adroddodd awdurdodau lleol fod 2,547 o unedau tai fforddiadwy ychwanegol wedi'u darparu ledled Cymru, cynnydd o 6 y cant o gymharu â'r flwyddyn flaenorol. Nid yw'r ffigurau hyn yn cynnwys cartrefi a ddarparwyd drwy Cymorth i Brynu - Cymru. Yn ystod 2016-17 darparwyd 1,864 o gartrefi drwy gynllun Cymorth i Brynu. O ystyried y rheini ynghyd â'r ystadegau ar gartrefi fforddiadwy a ryddhawyd heddiw, rydym yn gweld y cynnydd sylweddol a wnaed wrth geisio cyrraedd ein targed o 20,000 yn ystod y flwyddyn gyntaf.\n"Sicrhau bod gan bobl gartref diogel a chynnes yw un o'n prif flaenoriaethau. Dwi wedi ymrwymo i gynyddu'r cyflenwad tai yng Nghymru ac mae gyda ni darged uchelgeisiol i adeiladu 20,000 o gartrefi fforddiadwy yn ystod y tymor llywodraeth hwn. Dwi'n croesawu'r cynnydd sylweddol hwn, felly."\nLandlordiaid Cymdeithasol Cofrestredig Cymru oedd yn dal i wneud y cyfraniad mwyaf at dai fforddiadwy ychwanegol yng Nghymru, gan ddarparu 93 y cant o'r holl ddarpariaeth tai fforddiadwy ychwanegol yn ystod y flwyddyn ddiwethaf (2,378 o unedau).\n"Dwi'n ddiolchgar i landlordiaid cymdeithasol am y rôl bwysig maen nhw'n ei chwarae. Dwi'n teimlo'n falch iawn o'r berthynas gadarnhaol ac adeiladol sydd gyda ni â'r sector Landlordiaid Cymdeithasol Cofrestredig yng Nghymru ac o'n hymrwymiad i gydweithio er lles tenantiaid."\nCynyddodd nifer yr unedau tai fforddiadwy a ddarparwyd â chyllid grant cyfalaf 3 y cant yn ystod 2016-17 i 1,810 o unedau, ac aeth y nifer a ddarparwyd heb gyllid grant cyfalaf i fyny 16 y cant i 737 o unedau.


WJEC AS/A2 Photography Level 3 - Coleg Gwent\nCBAC Ffotograffiaeth UG/U Lefel 3\nSelect Course Campws Crosskeys - Rhan Amser (Dydd) - 01 Medi 2020\tCampws Crosskeys - Llawn Amser - 01 Medi 2020\tParth Dysgu Blaenau Gwent - Llawn Amser - 02 Medi 2020\tParth Dysgu Torfaen - Llawn Amser - 01 Medi 2020\nO leiaf 5 TGAU\nMae'r cwrs hwn wedi'i ddylunio i unrhyw un sydd â diddordeb mewn ffotograffiaeth ac sy'n dymuno datblygu ei sgiliau i safon uwch.\n... Ydych yn mwynhau tynnu lluniau ac eisiau ennill mwy o wybodaeth dechnegol\n... Ydych eisiau dilyn gyrfa fel ffotograffydd\nByddwch yn tynnu lluniau sy'n seiliedig ar ystod o bynciau ac wrth wneud hyn byddwch yn dysgu a deall egwyddorion cyfansoddiad a swyddogaethau creadigol y camera.\nYn ogystal, bydd y cwrs yn mynd i'r afael ag arfer hanesyddol a chyfoes ffotograffiaeth a magu ymwybyddiaeth o'r genres a'r cyd-destunau lu y gallwch gymhwyso ffotograffiaeth oddi mewn iddynt. Bydd gwaith creadigol gan amlaf o natur ddigidol gan ddefnyddio Photoshop, er bydd cyfleoedd i arbrofi gyda thechnegau celf gain â rendrir â llaw.\nFfotograffiaeth Lefel UG\nYn ystod y tymor cyntaf (Medi i Ragfyr) ar Lefel UG, byddwch yn dysgu elfennau sylfaenol ffotograffiaeth ac arbrofi gyda phynciau tynnu lluniau, megis y ffurf ddynol, tirlun, haniaethau a bywyd llonydd.\nCewch eich cyflwyno i Photoshop a datblygu sgiliau mewn golygu, coethi ac arbrofi gyda'ch ffotograffau. Cewch hefyd eich cyflwyno i'r broses ddylunio taflenni, dysgu sut i ymchwilio a dewis gwaith priodol gan eraill a sut i ddadansoddi eu delweddau'n feirniadol, yn ogystal â dysgu sut i ddadansoddi a myfyrio ar eich gwaith eich hun.\nO Ionawr i Fai, byddwch yn cwblhau ymholiad creadigol personol (PCE) a fydd yn rhoi'r cyfle i chi ddechrau, datblygu a chwblhau aseiniad, wrth barhau i ddatblygu a gloywi eich sgiliau a dealltwriaeth.\nFfotograffiaeth Lefel U\nYn ystod y tymor cyntaf ym mlwyddyn 2 (Medi i Ragfyr) anogir chi i adeiladu ar y wybodaeth, sgiliau a dealltwriaeth o'r Lefel UG gyda'r cyfle i fynd i'r afael â phwnc ffotograffig, arddull, thema, mater neu gysyniad o'ch dewis chi (ymchwiliad personol).\nBydd gweddill y flwyddyn (Ionawr i Fai) yn cynnwys aseiniad rheoledig; sy'n gyfuniad o gwestiynau a osodir yn allanol y byddwch chi'n cynhyrchu eich ymateb cyd-destunol a chreadigol iddynt.\nEr mwyn cael mynediad ar y cwrs, mae angen ichi fod ag o leiaf 5 TGAU Gradd C neu uwch.\nO Lefel UG i U (Gradd D neu uwch), yna cyrsiau lefel prifysgol yn y coleg neu mewn prifysgol arall.\nBydd disgwyl i chi fod yn berchen ar gamera SLR digidol a thalu ffi stiwdio o £10.00.\nBle alla i astudio CBAC Ffotograffiaeth UG/U Lefel 3?\nDyddiad Cychwyn: 02 Medi 2020


Cartref || Cefnogi Eich Plentyn || Bwlian\nMae sawl gwahanol fath o fwlio: bwlian corfforol, bwlian geiriol, bwlian cymdeithasol, lledu straeon maleisus.\nMae’r staff yn deall yr amrywiol fathau o fwlian. Bydd y staff yn wyliadwrus hefyd rhwng gwersi, ac ar derfyn dydd. Bydd staff yn wyliadwrus am arwyddion bod rhywbeth o le, e.e. dirywiad mewn safon gwaith, salwch heb eglurhad derbyniol, anniddigrwydd, amharodrwydd i gymryd rhan, llyfrau wedi eu difrodi, niwed corfforol.\nBydd yr athrawon yn gwrando ac yn ystyried o ddifri unrhyw gwyn gan ddisgybl. Byddant yn cymryd gofal i sicrhau diogelwch y disgybl. Bydd y staff yn cofnodi’r digwyddiad ac yn hysbysu’r athro dosbarth a’r pennaeth blwyddyn priodol. Bydd disgwyl i’r disgybl a’r athro gofnodi manylion y digwyddiad ar bapur.\nSicrheir bod y disgybl/disgyblion priodol yn deall difrifoldeb y digwyddiad. Bydd pawb yn deall bod cofnod o’r digwyddiad yn cael ei gadw. Atgoffir y bwli bod ymddygiad o’r math hwn yn peri loes i ddisgyblion eraill. Bydd y sancsiynau y penderfynir arnynt yn cosbi’r disgybl am yr ymddygiad. Caiff y sefyllfa ei monitro yn feunyddiol a bydd dilyn i fyny trwyadl yn digwydd.\nLle mae’r sefyllfa yn parhau fe fydd yr ysgol yn cysylltu gyda’r cartref. Mewn achos difrifol fe fydd angen i’r rhieni ddod i’r ysgol i drafod ac os profir bod bwlian wedi digwydd, y mae diarddeliad yn bosibl.


Dimensiwn Cymreig – Adroddiad yr Athro Donaldson – rjc7's Blog\nPosted by rjc7 on July 8, 2015 July 8, 2015\n‘Mae’r Adolygiad yn cadarnhau y dylai pynciau a disgyblaethau fod yn bwysig o hyd ond y dylid eu grwpio o fewn chwe Maes Dysgu a Phrofiad. Bydd pob un o’r Meysydd Dysgu a Phrofiad hyn yn cynnwys, lle bo’n briodol, dimensiwn Cymreig yn ogystal â phersbectif rhyngwladol yn unol ag argymhellion yr adolygiad annibynnol o’r Cwricwlwm Cymreig, hanes a stori Cymru.’\nDoes dim amheuaeth felly bod ein diwylliant yn mynd i fod yn rhan allweddol o Addysg i bob plentyn yng Nghymru. Dw i’n mor falch bod ffocws ar ddimensiwn Cymreig yn eistedd wrth ymyl perspectif rhyngwladol. A fydd hyn yn newid cynnwys TGAU yng Nghymru?\nSawl plentyn sydd yn deall stori Cymru? Sawl plentyn bydd yn gallu enwi tywysogion Cymru? Sawl plentyn sydd yn deall pa mor bwysig oedd ardaloedd Cymru yn ystod yr Oes Efydd?\nHeb geisio rhoi gwers Hanes, teimlaf ein bod gyda chryn dipyn o bellter i fynd er mwyn codi ymwybyddiaeth pobl Cymru heddiw at ddigwyddiadau hanesyddol megis gwaith Efydd a oedd yn cael ei marchnata dros Ewrop. Beth am freuddwyd Macsen? Efallai bod Macsen yw’r arwr cyntaf yng Nghymru. Ei enw Lladin oedd, Magnus Maximus, Ymerawdwr Rhufain rhwng 383 O.C. i 388 O.C. Roedd e wedi llwyddo i uno nifer o Geltiaid at ei achos.\nNid gwlad mewn cyd-destun heddiw oedd Cymru ond yn sicr roedd ein hiaith, storiau a chwedlau yn dechrau ffurfio hunaniaeth unigryw. Mae Macsen yn Parhau i fod yn arwr yn ein caneuon gwerin. Gwrandewch ar eiriau Dafydd Iwan yn ei gân ‘Yma O hyd’.\nIfe ‘Welsh’ neu ‘Cymry’ ydyn ni? Mae’r ystyr y ddwy enw yn gwbwl wahanol. ‘Welsh’ yn golygu estroniaid ond ‘Cymry’ yn golygu ein bod yn perthyn. Yn rhyfedd, Brenin o ‘Mercia’ a oedd yn gyfrifol am ffurfio ffiniau Cymru gan adeiladu Clawdd Offa.\nOes llawer o blant yng Nghymru wedi clywed am ‘Y Gododdin’ ? Mae gwreiddiau tywysogion Cymru yn cychwyn yn yr Alban, yn y Firth of Forth, pan ddaeth Cunedda i gefnogi’r brwydr yn erbyn y Gwyddelod yng ngogledd Cymru. Ei feibion a wnaeth sefydlu teyrnasau yng Nghymru.\nBeth am gyfraith Hywel Dda? Mae Prydain yn dathlu’r ‘Magna Carta’ ond Ydy’r Cymry’ yn dathlu neu hyd yn oed cofio cyfraith Hywel Dda?\nBeth am uchelgais Owain Glyndwr i greu Prifysgol yng Nghymru?\nMae’r uchod yn fraslun o ddiffygion yn ein Cwricwlwm presennol. A oes cyfle euraidd i ail ffurfio ein dealltwriaeth o Hanes Cymru? Nid gwlad mewnol oedd Cymru ond gwlad a oedd yn edrych yn allanol, roeddent yn wybodus am wledydd eraill ac wrth farchnata, rhannu diwylliant a chwedlau roedd Cymru gyda llais rhyngwladol. A oes cyfle i ail edrych ar gynnwys ein TGAU Hanes ac ystyried cynnwys un uned ar Hanes Cymru? Yn yr Ysgolion cynradd, a oes modd ystyried Hanes cynnar Cymru?\nFel hanesydd, dydw i ddim yn dweud bod dysgu am yr Ail Ryfel Byd ac ati ddim yn bwysig ond credaf fod modd cynnwys un uned ar Hanes ein gwlad.\nYng Nghymru heddiw mae yna pobl sydd dal ddim yn gwybod am Hanes y ‘Welsh Not’, pan gafodd plant y gansen am siarad Cymraeg. Dw i’n teimlo bod angen i bawb clywed chwedlau Cymru, dysgu am ein Hanes a dathlu.\nDoes dim angen i’r dimensiwn Cymreig bod yn uniongyrchol am ein Hanes. Yn y Byd chwaraeon heddiw mae Cymru yn gwneud yn arbennig o dda,\nPêl-droed – Mae Cymru yn y Deg Uchaf o’r Byd\nRygbi – Mae Cymru yn y Deg Uchaf o’r Byd\nRhai o’r seiclwyr gorau yn y Byd\nGolff, Martial Arts, Athletau a mwy, mae Cymru yn dangos y gallu i gystadlu ar y lefel uchaf.\nBeth am feirdd a chantorion? Mae pob rhaglen ‘reality’ wedi dangos y Cymry ar eu gorau e.e. Côr Glanaethwy ac ‘Only Boys Aloud’ ar BGT. Mae Caryl Parry Jones ac Elin Fflur yn dangos pa mor dda yw’r ddawn yng Nghymru (sori am y tuedd, dyma fy hoff gantorion o Gymru).\nYn y maes Gwyddonol, mae Prifysgol Caerdydd yn gwneud gwaith ymchwil hynod o bwysig wrth ddarganfod sut i atal cancr. Wrth gwrs dw i’n ffocysu ar enghraifft modern ond mae digon o esiamplau hanesyddol.\nFy mhwynt yw hyn, mae’r dimensiwn Cymreig yn hynod o eang ac fe ddylai rhaeadru mewn modd strategol ar draws pob maes yn y Cwricwlwm newydd.\nMae cyfle euraidd gennym, ydyn ni’n barod i dderbyn yr her?\nPrevious Post Siarad Cymraeg\nNext Post Top 10 Anthems for the end of the School year.\nDiolch Richard, blognod pwysig iawn ac yn ochr diddorol iawn i’r holl drafod am adroddiad yr Athro Donaldson. Cytunaf yn llwyr gyda’r pwyntiau ti’n codi yma ac yn cytuno taw cyfle euraidd sy gennym i greu cwricwlwm Cymreig go iawn, nid yn unig o safbwynt ein hiaith ond hefyd yr ochr diwylliannol, diwydiannol, gwleidyddol, hanesyddol ac economaidd. Wrth ddarllen dy flog ces i fy atgoffa o drip addysgiadol i Genia es i arno a chlywed y disgyblion yno yn ateb cwestiynau am Genia oedd yn dangos pa mor ymwybodol oedden nhw o’i gwlad, hunaniaeth, economi a gwleidyddiaeth. Ces i’r fraint o ddysgu bach o Kiswahili ganddynt hefyd gan ei fod yn hefyd yn aml-ieithog. Wrth glywed nhw’n siarad a datgelu’r holl wybodaeth yma yn 11 a 12 oed, dwi’n cofio teimlo rhywfaint o dristwch oherwydd fy mod yn ymwybodol iawn na fasai llawer o blant Cymru yn gallu siarad am Gymru i’r un safon. Byd rhyfedd iawn weithiau. Diolch am rhannu dy feddyliau a gwneud i fy ystyried y pwyntiau ehangach yn yr adroddiad.


Gwneud Cais » Coronavirus Free School Meal Form\nGwiriwch yr hawl\nRhowch eich cyfeirnod 10 digid ar y llythyr a anfonwyd atoch\nYdych chi’n cytuno â’r wybodaeth uchod?\nBeth sy’n bod ar y wybodaeth hon?\nBydd rhywun yn adolygu’r manylion y mae angen eu gwirio neu’u newid, a bydd yn dod i gysylltiad â chi. Fodd bynnag, cwblhewch y ffurflen a’i chyflwyno fel y gallwn brosesu’ch taliad/taleb cyn gynted â phosib\nCafwyd gwall, gwiriwch eich cyfeirnod a rhowch gynnig arall arni\nRhif ffôn symudol (neu linell tir)\nHoffech chi dderbyn taleb bwyd neu daliad uniongyrchol i’ch cyfrif banc?\nRhowch Fanylion Banc - Taliad Uniongyrchol i’r cyfrif banc\nDewiswch eich math o daleb\ntaleb electronig ASDA y gellir ei gwario ar-lein neu yn y siop*\nTaleb electronig Tesco y gellir ei gwario yn y siop yn unig*\ncardiau rhoddion Co-Op ar ffurf materol yn unig i’w gwario yn y siop\n*gwario yn y siop trwy sganio cod bar ar ffôn clyfar neu argraffu’ch taleb eich hun\nDewiswch sut yr hoffech chi dderbyn eich talebau (ASDA neu Tesco yn unig)\ni. dolen we a anfonir trwy e-bost/neges destun\nii. taleb argraffedig wedi’i hanfon yn y post\nEnw’r Banc/Cymdeithas Adeiladu\nEnw(au) y deiliad/deiliaid cyfrif\nRhif Cyfrif y Banc/Cymdeithas Adeiladu\nRhif ffôn symudol (neu linell tir) :\nGwiriwch gywirdeb eich manylion e-bost a’ch ffôn symudol. Os nad yw’n gywir, ewch yn ôl a newid y manylion.\nRwyf wedi gofyn am gael talebau bwyd\nDewiswch eich math o daleb :\nDewiswch sut yr hoffech chi dderbyn eich talebau (ASDA neu Tesco yn unig) :\nByddwch nawr yn derbyn Taleb PYDd ar gyfer pob plentyn sy’n gymwys i gael Prydau Ysgol am Ddim ac mae’n werth £19.50 yr wythnos. Anfonir hwn atoch trwy e-bost (os rhoddwyd) neu drwy’r post os nad ydych wedi rhoi cyfeiriad e-bost dilys inni.\nOs byddwch chi’n darparu’r holl wybodaeth berthnasol i ni cyn dydd Gwener ganol dydd, dylech chi dderbyn eich taleb yr wythnos ganlynol. Bydd talebau yn cael eu hôl-ddyddio i ddydd Llun 4 Mai neu i ddechrau eich cymhwysedd os yw’n hwyrach na’r dyddiad hwnnw.\nOs oes gennych unrhyw ymholiadau, e-bostiwch fsmcovid19@merthyr.gov.uk\nGwiriwch gywirdeb eich manylion e-bost a ffôn symudol a roddwyd, a hefyd eich manylion cyfrif banc a nodwyd isod.\nEnw’r Banc/Cymdeithas Adeiladu :\nEnw(au) y deiliad/deiliaid cyfrif :\nRhif Cyfrif y Banc/Cymdeithas Adeiladu :\nCod Didoli’r Banc :\nByddwch nawr yn derbyn taliad wythnosol o £19.50 am bob plentyn sy’n gymwys ar gyfer Prydau Ysgol am Ddim. Gwneir taliadau bob dydd Iau. Os rhowch eich holl wybodaeth berthnasol i ni cyn dydd Gwener ganol dydd, dylech gael taliad ar y dydd Iau canlynol. Caiff taliadau eu hôl-ddyddio i ddydd Llun 4 Mai neu i ddechrau eich cymhwysedd os yw’n hwyrach na’r dyddiad hwnnw.\nOs oes gennych unrhyw ymholiadau, e-bostiwch email fsmcovid19@merthyr.gov.uk\nOs ydw i wedi hawlio unrhyw dalebau/taliadau trwy dwyll ac nad oes gennyf hawl i dderbyn y budd-dal hwn ar ran plant sy’n teilyngu prydau ysgol am ddim ac yn byw yn y cyfeiriad a nodir, yna rwy’n atebol i adennill yr arian/gwerth ariannol y talebau a roddwyd ac unrhyw gostau a ysgwyddwyd.\nYdych chi’n cytuno â’r wybodaeth uchod a’r datganiad?\nCyflwynwyd y Ffurflen\nRhif eich cais yw


Rôl Sara yw darparu arweinyddiaeth a chyfeiriad strategol i brosiect a thîm yr economi greadigol ym Mhrifysgol Caerdydd. Ei huchelgais yw ysbrydoli, annog a chefnogi perthnasau gwaith ledled y ddinas drwy rwydweithio, ymgysylltu â phartneriaethau a chyfnewid gwybodaeth, a fydd yn ei dro yn galluogi Caerdydd Creadigol i gyflawni ei nodau.\nSara yw Prif Swyddog Gweithredu Clwstwr - un o naw Clwstwr y Diwydiannau Creadigol ar draws y DU, a ariennir gan Strategaeth Ddiwydiannol Llywodraeth y DU - sy’n ceisio rhoi arloesedd, ymchwil a datblygu wrth wraidd cynhyrchu cyfryngol yn ne Cymru. Mae hi’n gyfrifol am weithredu dyheadau a chynlluniau’r Clwstwr o ddydd i ddydd. Mae hi’n gweithio gydag amrywiaeth eang o randdeiliaid, gan gynnwys partneriaid academaidd, yn y diwydiant ac yn y llywodraeth.\nMae Sara yn angerddol dros hyrwyddo a datblygu talent a syniadau newydd a meithrin partneriaethau sy’n galluogi unigolion a sefydliadau i wireddu eu potensial creadigol a masnachol yn llawn.\nYn flaenorol, mae Sara wedi dal swyddi amrywiol, o gynhyrchu i reoli prosiectau, ar gyfer sefydliadau fel Canolfan Southbank, y BBC, Canolfan y Mileniwm, Ysgol Celf a Chyfryngau Newydd Prifysgol Hull a Gemau Olympaidd Sydney 2000. Ar hyn o bryd mae Sara’n aelod o Grŵp Cynghori Cerddorfa Genedlaethol y BBC a Chorws Cymru, a Bwrdd Cynghori Ymddiriedolaeth Genedlaethol Cymru.


Cyfle I Gwrdd Â'r Cymrodorion O Namibia: Ndinelago (Dina) Shilongo - DECIPHer\nCyfle I Gwrdd Â’r Cymrodorion O Namibia: Ndinelago (Dina) Shilongo\nMae Prosiect Phoenix wedi trefnu bod DECIPHer yn croesawu chwech o weithwyr proffesiynol o Namibia sydd yng nghanol eu gyrfa, i gydweithio â’n hymchwilwyr. Yma, ym mlog tri, gofynnwn i Ndinelago (Dina) Shilongo am ei phrofiadau.\nBeth yw eich gwaith yn Namibia?\nRwy’n Uwch Swyddog Addysg yn y Weinyddiaeth Addysg, y Celfyddydau a Diwylliant. Rwy’n sicrhau amgylchedd addysgu a dysgu iach ar gyfer athrawon a dysgwyr mewn ysgolion. Yn Adran DATS (Y Gwasanaeth Hyfforddi a Chwnsela sy’n Cynghori ar Faterion Diagnostig), rydym yn canolbwyntio ar adnabod a nodi anghenion dysgwyr a’u diwallu trwy roi’r dysgwyr mewn cysylltiad â Darparwyr Gwasanaethau Allanol. Rydym yn cynghori ac yn hyfforddi athrawon a rhanddeiliaid eraill sy’n rhan o’r gwaith ac yn cynnig cymorth seicolegol i ddysgwyr. Rydym yn sicrhau bod rhaglenni iechyd ysgolion a’r Cwricwlwm Sgiliau Bywyd o Raddau 4-12, yn cael eu gweithredu, eu monitro a’u gwerthuso’n llawn.\nPam oeddech chi eisiau bod yn rhan o gynllun Cymrodoriaeth Broffesiynol y Gymanwlad?\nRwyf am gryfhau’r systemau iechyd a’r hyn y gallant eu cyflawni, mewn ysgolion, gan ganolbwyntio ar addysg o safon, iechyd da a lles dysgwyr, gan fynd i’r afael â thlodi ar yr un pryd.\nPa argraff mae wedi’i gadael arnoch chi hyd yn hyn?\nMae DECIPHer yn ganolfan ddysgu sy’n gweithio er lles, ac yn gyfeillgar. Mae’r staff yn wybodus ac yn ymwybodol yn ddyngarol, felly. Mae gwaith tîm yn dra phwysig i’r ganolfan, ac mae’n digwydd trwy gyd-greu a dulliau amlddisgyblaethol.\nBeth yw’r nodau yr ydych am eu cyflawni tra byddwch chi yma?\nNodi’r bylchau a meithrin gwybodaeth, sgiliau a dealltwriaeth angenrheidiol a fydd o fudd ac yn grymuso iechyd a lles merched.\nUnrhyw brofiadau sy’n aros yn y cof hyd yn hyn?\nProffesiynol: Sut i ddatblygu a gwerthuso ymyriadau cymhleth ac ymyriadau y gellir eu haddasu, gan ymgorffori timau amlddisgyblaethol i’r gwaith – timau sy’n cyd-greu yn effeithiol wrth ddatblygu a gwerthuso ymyriadau. Mae sut i greu proses werthuso bragmatig sy’n casglu a rhannu gwybodaeth mewn ffordd ystyrlon ac sy’n ymateb i drais mewn ysgolion, hefyd wedi gwneud argraff arnaf. Mae pŵer dulliau creadigol o ran trafod materion sensitif gyda phobl ifanc, a sut a phryd i baratoi addysg ynghylch rhyw a pherthnasoedd ar gyfer pobl ifanc, hefyd yn faterion sy’n aros yn y cof.\nAr lefel bersonol: Ymweld â Chastell Caerdydd Bod yn Ewrop am y tro cyntaf — y diwylliant, y ffordd o fyw gymdeithasol, y tywydd, y natur, y drafnidiaeth a’r system wleidyddol.\nGallwch chi ddod o hyd i gyfrif Twitter Dina yma: @dee78638218. Mae rhagor o wybodaeth am brosiect Phoenix yma: https://www.cardiff.ac.uk/cy/phoenix-project.


Amdanom ni – Green Man Trust\n3000+ o artistiaid newydd yn cael eu harddangos\n2000+ o bobl yn ymwneud â hyfforddiant\nENNYN DIDDORDEB MEWN GWYDDONIAETH\n200+ o brosiectau gwyddoniaeth yn cychwyn\nNEWID CADARNHAOL MEWN CYMUDEDAU YNG NGHYMRU\n27 o grantiau ar gyfer prosiectau cymunedol\nMae’r Dyn Gwyrdd yn ŵyl Gymreig s’yn ymwneud â chyfleoedd – o gefnogi artistiaid sy’n dod i’r amlwg a chynnig hyfforddiant byd-eang i ennyn diddordeb pobl mewn gwyddoniaeth ac ysbrydoli newid cadarnhaol.\nRydyn ni’n hoffi gwneud i bethau da ddigwydd, felly crewyd Ymddiriedolaeth y Dyn Gwyrdd i wireddu’r cyfleoedd hyn, yn yr Ŵyl a thrwy gydol y flwyddyn.\nMae’r egni cadarnhaol sy’n cael ei greu gan bobl sy’n ymgysylltu’n hapus gyda’i gilydd yn y Dyn Gwyrdd, yn gymhelliant i ledaenu’r pethau da hynny hyd yn oed ymhellach. Crëwyd Ymddiriedolaeth y Dyn Gwyrdd i wneud hynny, ac rwy’n falch iawn o weld y cyfleoedd positif sydd wedi dod i gymaint o bobl ac yn ddiolchgar iawn i’r nifer o unigolion a sefydliadau sydd wedi helpu i wireddu hynny.\nFiona Stewart, Sefydlydd Ymddiriedolaeth Y Dyn Gwyrdd\nYn 2013, sefydlodd Stewart Ymddiriedolaeth Y Dyn Gwyrdd i gefnogi datblygiad y celfyddydau, ymgysylltu â gwyddoniaeth a chreu cyfleoedd i bobl o dan anfantais yng nghymunedau Cymru. Cefnogwyd prosiectau tebyg gan ŵyl y Dyn Gwyrdd am flynyddoedd lawer ond roeddent wedi cyrraedd pwynt lle’r oedd angen eu lle eu hunain i ffynnu ymhellach. Ers hynny mae’r nifer o filoedd o bobl wedi cael cefnogaeth yr ymddiriedolaeth ac mae’r ‘pethau da’ yn ymledu drwy’r amser. Mae Stewart wedi gweithio ym mhob rhan o’r diwydiant adloniant a cherddoriaeth ers 30 mlynedd. Fe’i rhestrir fel rhif 24 yn rhestr Women’s Hour Music Power y BBC. Yn 2013 hi oedd y ddynes gyntaf i dderbyn yr anrhydedd mwyaf ym myd gwyliau drwy wobr ‘Cyfraniad Anhepgor i Wyliau’r DU,’ a ddyfarnwyd yn flaenorol i John Peel, Peter Gabriel a Michael Eavis. Hi yw’r unig fenyw yn y DU i gael perchenogaeth â rheolaeth dros ŵyl gerddoriaeth annibynnol fawr. Mae Stewart yn Gyfarwyddwr Bwrdd Gweithredol Cymdeithas Hyrwyddwyr Cyngerdd (CPA) – y corff lobïo blaenllaw sy’n cynrychioli adloniant cerddoriaeth fyw yn y DU.\nDaeth Joanna yn Ymddiriedolwr ym mis Mai 2018. Mae hi’n byw yn Llundain ond fe’i magwyd ger Bryste ac mae ganddi atgofion melys o ymweld â Chymru fel plentyn. A gyda’i chyfenw Owen, mae ganddi berthynas gref â Chymru. Gwasanaethodd Joanna fel Cadeirydd y Gwasanaeth Cyfraith Anabledd am 10 mlynedd hyd 2015. Mae’n gweithio fel cyfreithiwr yn y Comisiwn Cydraddoldeb a Hawliau Dynol ac mae’n angerddol am gyfiawnder cymdeithasol. Mae ganddi ddiddordeb arbennig yn y gwaith y mae’r Ymddiriedolaeth yn ei wneud i fentora a hyfforddi pobl ifanc creadigol yn y celfyddydau a’r gwaith gyda grwpiau sy’n agored i niwed fel Oasis Caerdydd a Byddin yr Iachawdwriaeth, gan fod y rhain yn achosion agos iawn at ei chalon. Mae Joanna yn ddefnyddiwr cadair olwyn ac mae’n cefnogi enw da rhagorol y Dyn Gwyrdd am ddarpariaeth mynediad i bobl anabl – rheswm arall pam nad oedd hi wedi petruso bod yn rhan o Ymddiriedolaeth y Dyn Gwyrdd\nYn 2017, penodwyd Natasha yn Brif Swyddog Gweithredu Bad Wolf Productions a Stiwdio Blaidd Cymru. Mae eu prosiectau’n cynnwys A Discovery of Witches ar gyfer Sky One a His Dark Materials ar gyfer y BBC. Arweiniodd Natasha ar greu Stiwdio Blaidd Cymru o’r cychwyn cyntaf nes ei fod yn gweithredu’n llawn. Cyn hynny, sefydlodd Natasha adran gyntaf Llywodraeth Cymru ar gyfer y Diwydiannau Creadigol yn 2010. Dros y chwe blynedd nesaf, bu’n goruchwylio strategaeth i wneud Cymru yn ganolfan fyd-eang ar gyfer drama deledu proffil uchel.\nIan yw Cyfarwyddwr Gweithrediadau Plantpot Cyf ac mae wedi bod yn cynnal digwyddiadau ers dros 20 mlynedd. Mae’n un o’r bobl allweddol yn natblygiad 2 o wyliau annibynnol mwyaf enwog a phoblogaidd y DU – y Big Chill a’n Dyn Gwyrdd ni. Yn un o Ymddiriedolwyr Ymddiriedolaeth y Dyn Gwyrdd ers y cychwyn cyntaf, mae Ian yn dod â chyfoeth o arbenigedd mewn rheoli a chynhyrchu digwyddiadau ar raddfa fawr sydd wedi bod yn allweddol wrth sefydlu rhaglenni’r Ymddiriedolaeth. Wedi treulio rhan fwyaf o’i fywyd yn dod â chynulleidfaoedd a’r celfyddydau ynghyd, mae’n frwdfrydig am weld y genhedlaeth nesaf o artistiaid yn tyfu’n sêr yfory ac yn ymfalchïo yng ngwaddol ein rhaglenni ar gymaint o artistiaid eisoes. Fel eiriolwr a chrëwr cyfleoedd lle gall pobl ifanc hyfforddi ac anelu at yrfa yn y diwydiannau creadigol, mae Ian hefyd wedi mentora llawer o’n rhaglenni hyfforddi dros y blynyddoedd ochr yn ochr â’i gefnogaeth fel Ymddiriedolwr.\nDaeth yr actor a chyfansoddwr caneuon o Gaerfyrddin Iwan Rheon yn Llysgennad i ni yn 2017. Mae rôl Iwan yn golygu ei fod yn ymwneud â phrosiectau amrywiol a niferol Ymddiriedolaeth y Dyn Gwyrdd, gan gynnwys datblygu’r celfyddydau, hyfforddiant a datblygu cymunedau Cymru.\nMae Iwan yn adnabyddus am ei berfformiad yn y ffenomen byd-eang Game of Thrones yn ogystal â Misfits, Inhumans, Riviera a’i ymddangosiad West End diweddar yn nrama arobryn Dawn King, Foxfinder. Yn 2015, rhyddhaodd Iwan ei albwm gyntaf, Dinard, yn dilyn cyfres o EPau a dderbyniwyd yn dda – Tongue Tied, Changing Times, a Bang!\nDoes dim byd tebyg iddo [y Dyn Gwyrdd] yn y byd. Yn anarferol mae’n defnyddio ei lwyddiant i helpu pobl; o ddatblygu prosiectau cymunedol a chwaraeon, arddangos artistiaid, hyfforddi pobl o dan anfantais, ymgysylltu â gwyddoniaeth i gefnogi busnesau bach Cymreig. Mae’r ethos o greu cyfleoedd yn rhedeg drwy galon y Dyn Gwyrdd.\nIwan Rheon, Llysgennad Ymddiriedolaeth Y Dyn Gwyrdd\nMae Noddwyr Ymddiriedolaeth y Dyn Gwyrdd yn grŵp arbennig o bobl sy’n ein helpu i wneud pethau da i ddigwydd, diolch anferthol i:\nDavid & Karen Broadway\nColin Riordan & Charlie Robinson\nHoffai Ymddiriedolaeth y Dyn Gwyrdd ddiolch yn fawr i’r holl bobl gwych sydd wedi gwneud rhoddion, ariannu ein prosiectau a chefnogi ein gweithgareddau. Diolch i ŵyl y Dyn Gwyrdd, Cyngor Celfyddydau Cymru, Chyngor Celfyddydau Lloegr, PRS Foundation, Ashley Family Foundation a Ymddiried – Ymddiriedolaeth Ddarlledu Gymreig y mae eu cefnogaeth yn gwneud ein gwaith yn bosibl.


Ap Google Family Link - yr hyn y mae angen i rieni ei wybod | Mae'r Rhyngrwyd yn bwysig\nTîm Materion Rhyngrwyd | Mawrth 19th, 2018\nGall rheoli bywyd digidol plentyn fod yn heriol wrth i'r byd ar-lein barhau i dyfu yn gyflym. Gall y Google Family Link newydd, a ddyluniwyd ar gyfer plant dan 13 oed, fod yn offeryn gwych i helpu plant i lywio diogelwch y byd digidol ac adeiladu arferion ar-lein mwy diogel.\nGweld sut y gall yr offeryn hwn helpu i roi rheolaethau a chefnogi plant i rieni wrth iddynt ddatblygu ar-lein.\nBeth yw Google Family Link?\nMae Family Link yn ap rhad ac am ddim sy'n gweithio gyda dyfeisiau Android ac iOS i ganiatáu i rieni gadw golwg ar weithgaredd digidol eu plant.\nBeth yw buddion allweddol yr ap i rieni?\nUnwaith y bydd yr ap wedi'i sefydlu ar ddyfais y rhiant a'r plentyn, mae'n caniatáu i rieni gymeradwyo a rhwystro apiau o bell ar ddyfais y plentyn, rheoli amser sgrin a chloi'r ddyfais o bell pan mae'n amser chwarae, astudio neu gysgu.\nA all hefyd rwystro cynnwys amhriodol?\nNid yw Family Link yn rhwystro cynnwys amhriodol ond bydd gan rai apiau eu hopsiynau hidlo eu hunain fel Google Search a Chrome. Gwnewch yn siŵr eich bod yn adolygu gosodiadau apiau i weld beth sy'n gweithio orau i'ch plentyn. Gwelwch ein Sefydlu Canllawiau Diogel i osod rheolaethau ar draws ystod o apiau, dyfeisiau a llwyfannau.\nAr ba ddyfeisiau y gellir defnyddio'r app?\nBydd angen dyfais arnoch sy'n rhedeg ar Android Nougat (7.0) neu'n uwch na iOS 9 neu'n uwch. Gweler y rhestr o ddyfeisiau cydnaws yma.\nMae rhiant yn lawrlwytho Family Link i'w ddyfais eu hunain ac yn creu Cyfrif Google ar gyfer eu plentyn trwy'r ap Family Link.\nPa mor hir yw'r broses setup?\nFel arfer tua munudau 30, fodd bynnag, os ydych chi'n rhedeg i mewn i faterion, gall gymryd mwy o amser.\nAr ôl i chi lawrlwytho'r app, mae'r broses yn cael ei rhannu'n gamau 3.\n1 cam - Dadlwytho'r ap a gwirio bod gennych chi'r cyfan sydd ei angen arnoch chi a nodi'ch cyfrif Google - 3 munud\n2 cam - Creu cyfrif Google eich plentyn - 10 munud\n3 cam - Cysylltu dyfais eich plentyn â'ch un chi trwy'r ap Family Link 15 - 20 munud\nOs yw rhiant yn mynd i drafferthion yn y broses sefydlu neu y tu hwnt, a oes lle i gael cefnogaeth?\nY peth pwysicaf i'w wirio yw cydnawsedd dyfais i sicrhau nad ydych chi'n taro pen marw os nad yw dyfais eich plentyn yn gallu cysoni â'r app.\nOs oes gennych unrhyw broblemau wrth sefydlu, ymwelwch â Cwestiynau Cyffredin Cyswllt Teulu Google tudalen neu gallwch gysylltu â Google trwy'r ap trwy lywio i adran 'Help ac Adborth' yr ap a thapio 'gweler yr opsiynau'. Byddwch yn gallu gofyn am 'Ffoniwch yn ôl' neu anfon e-bost i ofyn am gefnogaeth.\nPam ei bod yn hanfodol sefydlu cyfrif google ar gyfer fy mhlentyn? Fel y mae ar gyfer plentyn, a fydd hyn yn wahanol i gyfrif Google arferol gyda mwy o nodweddion diogelwch?\nEr mwyn i Google gysylltu eich cyfrif a'ch nodi a'ch helpu i olrhain yr hyn y mae plentyn yn ei wneud ar eu dyfais, bydd angen iddynt gael cyfrif Google plentyn.\nMae'n hanfodol sefydlu cyfrif Google plentyn i nodi dyfais y plentyn a'i gysylltu â'r rhiant ddyfais i reoli sut maen nhw'n defnyddio eu dyfais. Yn wahanol i gyfrif Google arferol, gallwch osod cyfyngiadau o bell ar ba apiau y gall plant eu cyrchu a phryd y gellir eu defnyddio.\nBeth sy'n digwydd pan fydd plentyn yn cyrraedd 13 oed? Sut gall rhieni reoli'r cyfnod pontio hwnnw?\nMae Family Link yn gweithio gyda chyfrifon Google yn unig ar gyfer plant o dan 13 a grëwyd trwy'r ap Family Link. Unwaith y bydd plentyn yn troi 13, gallant barhau i ddefnyddio Family Link os yw'n dewis gwneud hynny. Fodd bynnag, nid yw pobl ifanc â chyfrifon presennol yn gymwys i gael eu rheoli gan Family Link ar hyn o bryd.\nUnwaith y bydd plant yn cyrraedd 13 oed ac nad ydyn nhw'n cael eu monitro mwyach, mae'n bwysig cael sgyrsiau parhaus am yr hyn maen nhw'n ei wneud ar-lein a chaniatáu iddyn nhw barhau i adeiladu eu gwytnwch ar-lein. Am fwy o fanylion ar sut i helpu plant i adeiladu eu gwytnwch digidol, gweler ein pecyn cymorth wedi'i greu gyda Dr Linda Papadopoulus.\nCanllaw preifatrwydd i blant a phobl ifanc\nGweld mwy o erthyglau i helpu plant i gadw'n ddiogel ar-lein.\nCanllaw preifatrwydd Family Link ar gyfer plant a phobl ifanc


gronyn | blogiadur\nGronyn: Blwyddyn Newydd Dda\nCyhoeddwyd ar 4 Ionawr 2020 gan gronyn\t(rss)\nGronyn: Nadolig Llawen\nCyhoeddwyd ar 25 Rhagfyr 2019 gan gronyn\t(rss)\nMwynhewch Ddydd Nadolig, a dathlwch eni Iesu.\nCyhoeddir rhifyn nesaf Gronyn ddydd Sul, Ionawr 5, 2020.\nGronyn: Neb tebyg iddo\nCyhoeddwyd ar 22 Rhagfyr 2019 gan gronyn\t(rss)\nDdydd Mercher diwethaf cafodd yr Arlywydd Trump ei uchel gyhuddo gan aelodau Tŷ’r Cynrychiolwyr. Roedd hyn i’w ddisgwyl. Mae o’n gandryll wrth gwrs; ac roedd hynny hefyd i’w ddisgwyl. Wedi fy siomi wyf fi. Wedi i mi dybio na allai dim ynglŷn â Mr Trump fy siomi bellach, mae ymateb dau o’i gefnogwyr i’r uchel […] Parhau i ddarllen →\nGronyn: Dechrau gwella\nCyhoeddwyd ar 15 Rhagfyr 2019 gan gronyn\t(rss)\nWedi unrhyw anaf neu afiechyd, mor braf gweld pobl yn dechrau gwella. Wedi pob ffrae ac anghydfod, mor dda gweld pobl yn llyfu clwyfau a dechrau byw’n gytûn. Diolch am feddygon a nyrsys a phawb sy’n helpu i wella cleifion. Diolch hefyd am bawb sydd ag unrhyw beth i’w wneud â chymodi teulu a ffrindiau […] Parhau i ddarllen →\nGronyn: Meddwl y groes\nCyhoeddwyd ar 8 Rhagfyr 2019 gan gronyn\t(rss)\nWedi’r mis o ymgyrchu a thrafod a dadlau mae diwrnod yr Etholiad wrth y drws. Roedd canran uchel o’r etholwyr yn gwybod dros bwy y byddent yn pleidleisio cyn cyhoeddi’r Etholiad o gwbl. Mae rhai wedi newid eu meddwl ers hynny ac yn debygol o bleidleisio dros blaid wahanol i’r un y bwriadwyd ei chefnogi. […] Parhau i ddarllen →\nGronyn: Na foed cywilydd\nCyhoeddwyd ar 1 Rhagfyr 2019 gan gronyn\t(rss)\nUn o ddatganiadau mwyaf cofiadwy’r Testament Newydd yw, ‘Nid oes arnaf gywilydd o’r Efengyl’ (Rhufeiniaid 1:16). Un o Gristnogion amlycaf y ganrif gyntaf, Paul, a’u dywedodd, gan egluro, ‘Oherwydd gallu Duw yw hi ar waith er iachawdwriaeth i bob un sy’n credu, yr Iddewon yn gyntaf a hefyd y Groegiaid’. O ddarllen neu glywed y […] Parhau i ddarllen →\nGronyn: Dosbarth o 63\nCyhoeddwyd ar 17 Tachwedd 2019 gan gronyn\t(rss)\nDoes a wnelo’r peth â ni yng Nghymru, ond mentraf gyfeirio ato beth bynnag. Pennawd yr erthygl a ddenodd fy sylw: ‘63 o ddisgyblion mewn dosbarth ysgol gynradd’. Tybiais mai stori oedd hi am ysgol mewn trafferthion ariannol yn gorfodi athrawon a disgyblion i weithio dan amodau amhosibl. Dim o’r fath beth! Ysgol academi lewyrchus […] Parhau i ddarllen →\nGronyn: Cri am help\nCyhoeddwyd ar 3 Tachwedd 2019 gan gronyn\t(rss)\nRwyf newydd ddysgu gair newydd; gair Saesneg y methais hyd yma â gweld gair Cymraeg cyfatebol iddo. Cyn gorffen y golofn hon mi geisiaf feddwl am gyfieithiad i backronym. Ond y pethau pwysicaf yn gyntaf. Berlin oedd y ddinas; 1906 oedd y flwyddyn; a’r union ddyddiad hwn oedd hi, y 3ydd o Dachwedd. Wn i […] Parhau i ddarllen →\nGronyn: Tode am Kreuze\nCyhoeddwyd ar 6 Hydref 2019 gan gronyn\t(rss)\nEr war gehorsam bis zum Tode, ja bis zum Tode am Kreuze. Yn amgueddfa’r People’s Palace yn Glasgow y gwelais y geiriau hyn ddechrau’r haf, yn rhan o stori James Riley, un o filwyr y Rhyfel Mawr. Fe’i saethwyd, ond arbedwyd ei fywyd gan i’r bwled fynd trwy lyfr bychan a tholcio cefn drych siafio […] Parhau i ddarllen →\nGronyn: Gweld y cyfan\nCyhoeddwyd ar 22 Medi 2019 gan gronyn\t(rss)\nMaen nhw ym mhobman; y llygaid sy’n cadw golwg arnom, yn Igualada, yn Wellington, ac yn nes atom. Ddydd olaf Awst, roedd wythfed cymal ras feics y Vuelta yn gorffen yn nhref Igualada yng Nghatalonia. Wrth i’r beicwyr rasio trwy strydoedd y dref roedd hofrenyddion y cwmnïau teledu yn eu dilyn. Nikias Arndt a enillodd […] Parhau i ddarllen →\nCyhoeddwyd ar 8 Medi 2019 gan gronyn\t(rss)\nMae Jacob Rees Mogg yn well na mi. Os gorwedda i ar wastad fy nghefn ar y soffa i ddarllen neu i wylio’r teledu mae yna siawns go dda y byddaf yn cysgu o fewn hanner awr. Ar f’eistedd wrth sgrin y cyfrifiadur y gwyliais ran o’r darllediad o Dŷ’r Cyffredin nos Fawrth. Erbyn i […] Parhau i ddarllen →\nGronyn: Yn ddeunaw oed\nCyhoeddwyd ar 1 Medi 2019 gan gronyn\t(rss)\nErs blynyddoedd un arwydd sicr i mi o ddiwedd yr haf a dyfodiad tymor yr hydref yw’r rheidrwydd i ail afael yn y gwaith o baratoi Gronyn. Mae’n rhaid cyfaddef nad yw hynny bob amser yn rhwydd i’w wneud gan fy mod i, fel y rhelyw o bobl, yn medru cynefino’n sydyn iawn â pheidio […] Parhau i ddarllen →\nGronyn: Ail ddechrau\nCyhoeddwyd ar 28 Awst 2019 gan gronyn\t(rss)\nMae’n bryd ail afael yn Gronyn wedi seibiant yr haf. Caiff ei gyhoeddi y Sul nesaf, Medi 1 felly. Advertisements Parhau i ddarllen →\nGronyn: Na, nid bresych.\nCyhoeddwyd ar 9 Mehefin 2019 gan gronyn\t(rss)\nMae’n debyg na ddylwn ddweud hyn, ond pwy all feio plant am beidio â bwyta bresych. Mi wn eu bod yn wyrdd ac yn faethlon, ond mae’n siŵr gen i y byddai llysieuwyr pybyr yn cydnabod nad bresych yw’r delaf na’r mwyaf blasus o blant llysiau. Pam felly y meddyliodd neb (a mwy na hynny, […] Parhau i ddarllen →\nGronyn: Rheoli’r tafod\nCyhoeddwyd ar 26 Mai 2019 gan gronyn\t(rss)\nY siom i mi oedd na chaed gan Mrs May gân wedi’r cyhoeddiad, a minnau wedi tybio bod David Cameron wedi gosod cynsail i’w olynwyr wedi iddo ganu nodyn neu ddau’n galonnog wrth gamu trwy ddrws 10 Stryd Downing ar ei ymddiswyddiad dair blynedd yn ôl. Fe dalwyd teyrngedau ddydd Gwener i Theresa May wedi […] Parhau i ddarllen →\nGronyn: Yn y ras\nCyhoeddwyd ar 19 Mai 2019 gan gronyn\t(rss)\nTua’r adeg hon o’r flwyddyn yr arferid cynnal y Diwrnod Chwaraeon yn Ysgol Brynrefail. Wyddwn i ddim ar y pryd, ond mi ddaeth yr uchafbwynt i mi yn fy mlwyddyn gyntaf pan enillais naid hir y lower juniors. Roedd y naid o 13 troedfedd 8½ modfedd yn ‘record’ ar y pryd! Ar i wared aeth […] Parhau i ddarllen →


Sul, 5ed Ebrill, 2020\nGeiriau i'n cynnal\nDUW TROSOM NI\nMa 'na dipyn llai o drafnidaeth yn gwibio heibio'n tŷ ni y dyddiau hyn nag a fyddai'n arferol. Bron yn ddieithriad ar fore Sul ar drothwy'r Pasg mi fyddai rhes ar ôl rhes o feiciau modur o gyffiniau Birmingham a thu hwnt yn frwm-frwmian heibio a sgrech eu peiriannau'n fyddarol wrth iddynt ymdroelli eu ffordd i gyfeiriad y prom a glan môr Aberystwyth - ond nid felly eleni. Daeth newid i drefn arferol bywyd, strydoedd gwag a chanolfannau poblog yn amddifad o bobl a rhyw dawelwch sy'n anesmwytho wrth i'r haint fynd ar gerdded.\nBron na chawsom ein cyflyru i feddwl fod sŵn yn rhan annatod o'n bywyd. O'r foment y deffrown hyd y foment y rhown ein pen i orffwys cawn ein bombardio ganddo, ac ar yr adegau prin hynny pan gawn ein hunain mewn sefyllfa o dawelwch, mae'n brofiad mor chwithig nes peri i ni, mewn syndod, holi - i ble'r aeth y sŵn?\nMae'n Sul y Blodau - Sul ym mhenllanw'r Grawys a chychwyn yr Wythnos Fawr - ac mae'n rhyfedd, wrth inni olrhain yr hanes, fod ymhlith y digwydd hwnnw hefyd seiniau penodol, seiniau'r dioddefaint: sŵn ceiliog yn canu, sŵn dŵr mewn basin, sŵn merched yn wylo, sŵn morthwyl yn dyrnio, sŵn milwyr yn gwawdio, sŵn arian yn taro ar lawr.\nYn wir, mae Drama'r Pasg yn cychwyn ynghanol sŵn - sŵn tyrfa'n gweiddi - ac mae Abiah Roderick yn ei gerdd "Prynhawn y Grog" yn ein hannog i glustfeinio ar gynnwys y dweud:\nA glywi di'r dyrfa - y dyrfa'n mynd h'ibo\nAc yn gyrru'r truan o'i bla'n tua'r bryn?\nFynte â'i ysgwydd yn friw dan groesbren,\nA'i wyneb, O wyneb anfarwol wyn.\nY ddo' roen nhw'n gweiddi yr uchel hosanna\nA hwn yn ca'l palmwydd yn garped iddi dra'd,\nA'r dyrfa fu ddo' yn gweiddi hosanna\nYw'r un dyrfa sydd heddi yn gweiddi - 'Gwâd'.\n'Bendigedig yw'r hwn a ddaw yn enw'r Arglwydd,'\nOnd y ddo' o'dd hynny yn y gweiddi mawr,\nY ddo' bu'r ddinas yn chwifio baneri, a hwn yn Frenin\n- Ond beth yw e' nawr?\nA dyna un o'r pethau mwyaf arwyddocaol ynglŷn â'r Pasg oedd y perswâd a'r dylanwad a gafodd llais tyrfa ar y digwydd. Gall y llais hwnnw weithiau fod yn un bygythiol a heriol, a hynny am fod cynifer ymhlith y rhengoedd. Awgrymodd un hanesydd o'r cyfnod hwnnw fod yna dros ddwy filiwn o bobol wedi ymgynnull yn Jerwsalem i ddathlu Gŵyl y Bara Croyw, ac mi fyddai cyfran fechan o rif felly yn gwneud tyrfa rymus, a dweud y lleiaf.\nMae'n amlwg hefyd fod yr awdurdodau Rhufeinig yn ymwybodol y byddai'n rhaid rhoi clust i ofynion tyrfa o'r fath, rhag ofn i bethau fynd yn flêr, ac efallai mai hynny sy'n esbonio pam fod Peilat, rhaglaw Judea, wedi dod lawr o Gesarea i gadw llygad ar y sefyllfa y Pasg hwnnw.\nFuoch chi erioed ynghanol tyrfa - ar gae chwarae neu mewn pafiliwn steddfod, mewn protest gyhoeddus neu mewn capel dan ei sang - a theimlo'r cyffro sy'n medru cerdded trwy gynulliad felly? Teimlo ymchwydd emosiwn sy'n peri i chi ymateb mewn modd arbennig, na fyddech wedi mentro gwneud pe byddech yno ar eich pen eich hunan, yn cael eich cario gan afiaith a sŵn y dyrfa?\nWrth gwrs, medr y profiad weithiau fod yn un gorchestol a chithe yn medru dweud amdano wedyn - 'Ron i yno, wyddoch chi!'\nDro arall, gall ffrensi'r dorf ein cyflyru i ymateb yng ngwres y foment a dweud rhyw bethau, neu wneud rhyw bethau, a barodd ein bod ni'n edifar wedyn - ond yng nghanol berw'r dorf ry'n ni'n mabwysiadu'r gri ac yn gweithredu'n gytûn.\nA thyrfa wedi ei chyflyru gan emosiwn oedd yr un sy'n codi ei llais yn ystod yr wythnos gofiadwy honno yn hanes y byd pan drodd Iesu ei wyneb i gyfeiriad Jerwsalem am y tro olaf. Roedd ef a'i ddisgyblion wedi dod i fyny o Jerico, gan deithio trwy bentref Bethffage, y man lle y cofiwn i Iesu gael benthyg ebol asyn i hwyluso'i daith. Ond fe aeth y sôn ar led ei fod ar ei ffordd i Jerwsalem, ac o fewn dim roedd tyrfa sylweddol wedi ymgynnull; ac yr oedd i'r dyrfa hon rôl arwyddocaol yn nigwyddiadau'r Pasg cyntaf.\nTyrfa yn codi stŵr, a'r hyn sy'n cael ei fynegi yn amrywio wyneb yn wyneb â'r amgylchiadau. Tyrfa anwadal - tyrfa sy'n newid ei meddwl ac yn newid ei chân - a chanlyniad y newid hwnnw yn llwyddo i wyrdroi hanes ein byd.\nIe, tyrfa felly o'dd hon - Tyrfa Sul y Blodau yn mynegi gorfoledd gorffwyll wrth iddi drefnu gosgordd brenhinol i groesawu Iesu i Jerwsalem ar gefn ei ebol asyn, ond o fewn pum niwrnod yn ffurfio ei osgordd i'r groes gan weiddi: 'Croeshoelier Ef - ymaith ag Ef, nid oes gennym ni yr un brenin, ond Cesar.'\n'Hosanna i Fab Dafydd - Bendigedig yw yr hwn a ddaw yn enw'r Arglwydd' oedd y gri ar Sul y Blodau, a'r dyrfa bryd hynny wrth ei bodd yn ei groesawu i Jerwsalem.\nEfallai ein bod wedi gwneud gormod o'r awgrym taw rhyw wedd sentimental sydd i'r darlun hwnnw o ebol asyn yn cerdded ar hyd llwybr wedi ei balmantu â brigau o'r palmwydd a bod y croeso i Iesu yn un brenhinol - yn llawn rhwysg a defod. Ond gwrandewch ar gri'r dyrfa - ma'n nhw'n gweiddi - 'Hosanna' (Marc 11:9) ac ystyr y gair 'Hosanna' yw 'Achub ni, gwared ni'.\nMi fydd y Pasg eleni yn hynod oherwydd y gwaharddiad i ymgynnull a chyfarfod. Ond nid yw hynny'n diddymu'r neges, sef bod Iesu Grist wedi mynd i'w groes trosom ni i'n gwaredu.\nPobl y Pasg mewn Groglith o fyd - dyna yw'r eglwys Gristnogol yn ei hanfod. Pobl â newyddion da i'w rhannu a Christ Deinamig i'w gynnig. Ynghanol pob argyfwng, ynghanol cwestiynau nad oes iddynt ateb a thristwch nad oes iddo ymwared, y mae 'na 'ŵr dirmygedig sy'n gynefin â dolur, yr Hwn a gymerth ein gwendid ni ac a ddug ein doluriau ni.' Y mae ef yno ynghanol pob adfyd a chaledi, yn uniaethu â dioddefaint y byd, am iddo yn ei gariad anhraethol ein prynu ni i fywyd trwy ei waed.\n'Efe a archollwyd am ein camweddau ni, efe a ddrylliwyd am ein hanwireddau ni; cosbedigaeth ein heddwch ni oedd arno ef, a thrwy ei gleisiau ef yr iachawyd ni ...'(Eseia 53:5)\nEf yw'r Un sy'n dal i ddod i'n hymyl ni a'n cymell i dawel blygu a chredu ac ymddiried ynddo.\nDwy astell a gaed i estyn - i fyd\nDan ei fai a'i ddychryn,\nUn i'w harbed a'u derbyn\nyn frawd ar gofiadwy fryn. (PMT)\nBoed i Dduw barhau i'n cynnal a'n cysgodi mewn dyddiau anodd.\nCofion cynnes, Peter\nDARLLENIADAU:Eseia pennod 53; Marc 11.1-11\nO Dad, cynorthwya ni i'th ganfod di yn ein cyfeillach o gylch y Gair a synhwyro dy fod yma wrth ein hymyl. Bendithia ni, bwrw dy gysgod trosom a maddau i ni bopeth nad yw'n brydferth yn ein bywydau. Helpa ni i arddel enw Iesu, i ymgysegru o'r newydd i'w waith a'i wasanaeth ac i gael ein huno'n un ynddo Ef.\nAr drothwy'r Pasg gad i ni olrhain o'r newydd y 'llwybr a gerddodd Efe' ac mewn dwyster a rhyfeddod i sylweddoli mai trosom ni y 'rhoes Efe ei ddwylo pur ar led a gwisgo'r goron ddrain.'\nAc er bod ugain canrif yn gwahanu'r digwydd, gad i ni, O Dad, brofi cymdeithas ei ddioddefiadau, a grym ei atgyfodiad ym mhrofiad y funud hon.\nDiolchwn ei fod ef yn camu i ganol ein bywyd yn barhaus - yno yng nghanol ei sŵn a'i fwrlwm, ei ddychryn a'i ofid, ei bryderon a'i ansicrwydd - yn estyn inni o'i dangnefedd a'i nerth. Diolchwn ei fod e'n gyson gerdded palmentydd ein sefyllfaoedd ni - yno yn Un i'w ganfod a'i adnabod, i ymddiried ynddo a'i dderbyn yn Waredwr ac yn Achubwr, yn Arglwydd Bywyd ac yn Arglwydd ein bywydau ni. Amen.


Gorffennaf 21ain, 2020\nTu Ôl Y Lens\nUn o'r atyniadau mwyaf i bobl sydd wedi ymweld â stondin GanBwyll yn Sioe Frenhinol Cymru yn y blynyddoedd diwethaf oedd y cyfle i weld y tu mewn i un o'n faniau gorfodi ac i siarad â'n Swyddogion Lleihau Anafiadau (CROs). Bob blwyddyn mae pobl yn cael gweld sut mae ein CROs yn gweithredu'r camerâu symudol o fewn y faniau, i ofyn cwestiynau ac i weld y camerâu a beth mae'r camera yn ei weld a'i recordio.\nMae yna gamdybiaeth gyffredin bod y camerâu yn cofnodi cerbydau yn gyson yn gyrru heibio ac mae'r swyddog y tu mewn i'r fan yn eistedd yn ôl a llacio. Chwedl llwyr yw hyn. Rhaid i'n swyddogion ddefnyddio eu crebwyll ar bob cerbyd sy'n dod. Pan fyddant yn amau bod cerbyd yn goryrru, maent yn actifadu'r offer camera ac yn ei anelu at blât cofrestru'r cerbyd. Os yw'r cerbyd yn mynd y tu hwnt i'r cyfyngder cyflymder cyfreithiol, caiff ei gofnodi'n awtomatig ar gerdyn cof.\nMae rhai pobl yn credu bod ein camerâu yn unig yn cofnodi troseddau goryrru, camsyniad arall. Efallai mai goryrru yw'r drosedd fwyaf cyffredin, ond gall ein camerâu gofnodi troseddau lle mae modurwyr yn defnyddio eu ffonau symudol wrth yrru neu os nad ydynt yn gwisgo gwregys diogelwch hefyd. I gofnodi'r troseddau hyn mae'n rhaid i'n swyddogion symud y camera i fyny at y ffenestr flaen ac mae ansawdd uchel ein hoffer yn ein galluogi i ddal y modurwr yn glir a'r hyn y maent yn ei wneud pan fyddant y tu ôl i olwyn cerbyd.\nEfallai mai'r cwestiwn mwyaf cyffredin a ofynnwyd i'n CROs y llynedd oedd a oedd ganddynt dargedau i'w cyrraedd ar gyfer nifer y troseddau y maent yn eu cofnodi bob dydd. Mae pobl yn credu ein bod yn gorfodi mewn lleoliadau sy'n arwain at wneud y mwyaf o arian. Ond, ein safleoedd mwyaf llwyddiannus yw'r rhai sy'n cofnodi'r LLEIAF o droseddau; felly pan fydd CRO yn dychwelyd gyda dim troseddau o safle gorfodi mae'n ganlyniad da ac yn profi bod ein presenoldeb yn gwneud y ffyrdd yn fwy diogel i bawb.\nEfallai bod rhai yn meddwl bod y swydd yn ddiflas, ond weithiau mae ein swyddogion yn dal rhai ymddygiadau rhyfedd a pheryglus. Roedd un CRO yn cofio dal menyw yn defnyddio ei minlliw wrth yrru, gan ganolbwyntio ei holl sylw ar ei drych yn hytrach na'r ffordd o'i blaen.\nMae ein CROs yn angerddol am ddiogelwch ar y ffyrdd, a phan ddychwelant o orfodi gyda dim troseddau wedi'u cofnodi maent yn dychwelyd yn hapus ac yn gadarnhaol bod ein presenoldeb yn gwneud ffyrdd a chymunedau yn fwy diogel i bawb.


Prifysgol Aberystwyth - Graduate Workshops\nMAE'R RHAIN YN WEITHDAI BLYNYDDOL AR GYFER MYFYRWYR PHD\nBlwyddyn-1 PGM9005 - Moeseg, Llên-ladrad ac Ymarfer Academaidd ar gyfer Myfyrwyr Ymchwil\nBydd y gweithdy hwn yn rhedeg dechrau Blwyddyn Un, yn dwyn ynghyd y garfan ymchwil ôl-raddedig llawn, ac yn canolbwyntio ar Foeseg, Materion Ysgrifennu Ymchwil a Sgiliau Addysgu. Bydd hyn yn cynnwys moeseg, materion yn ymwneud â llên-ladrad, cyfrinachedd, hawlfraint, diogelu data, rhyddid gwybodaeth yn y broses ymchwil ac ysgrifennu.\nGorfodol i uwchraddedigion ymchwil llawn-amser, (MPhil a PhD)\nBlwyddyn-2 PGM2910 - Rhaglen Ysgrifennu Ymchwil\nMae'r rhaglen ysgrifennu ymchwil wedi'i chynllunio i ddod â myfyrwyr PhD ar draws y Brifysgol i drafod agweddau ar ysgrifennu ac ymchwil. Mae'r rhaglen yn cynnwys gweithdai sy'n seiliedig ar drafodaeth, cyflwyniadau a sesiynau tiwtorial. Caiff cyfranogwyr y cyfle i drafod cynnydd eu gwaith gyda thîm o arbenigwyr ysgrifennu ac i gyfrannu at y drafodaeth o'u profiad eu hunain. Mae'r dull arbrofol yn cydnabod arbenigedd yr holl gyfranogwyr a disgwylir y bydd pob cyfraniad yn helpu yn y cynlluniau gweithredu ar gyfer cwblhau ymchwil greu. Dewisol\nTu hwnt i'r PhD\nMae nifer o gweithdai dewisol yn cael eu cynnig ym Mlwyddyn 3. Yn y gorffennol rydym wedi cwmpasu agweddau megis: cyfarwyddiadau gyrfa Anacademaidd; Ffyrdd i mewn i academia; Trefnu gweithdai / cynadleddau llwyddiannus; Paratoi ar gyfer eich arholiad llafar (cyn / yn ystod / ar ôl); CV, ffurflen gais a thechneg cyfweliad; Rhwydweithio ac adeiladu eich brand personol; a Sut i gael cyllid ymchwil (4 gweithdy cysylltiedig i arwain at gais am grant). Os oes gennych awgrymiadau am unrhyw weithdai ychwanegol, anfonwch e-bost at yr Ysgol Graddedigion. Dewisol\nMae'r cwrs 'Preparing for your Viva' yn canolbwyntio ar anghenion myfyrwyr sy'n disgwyl cael eu harholi rhywbryd yn y 12 mis nesaf (mae croeso hefyd i fyfyrwyr sydd wedi cyflwyno eu traethodau hir yn ddiweddar ac sy'n aros am eu harholiad llafar). Gall myfyrwyr sydd ar gam cynharach ym mhroses eu Doethuriaeth hefyd ddod i'r cwrs, os bydd digon o le ar y cwrs, ond rhoddir blaenoriaeth i'r myfyrwyr sydd yn eu blwyddyn derfynol.


Llywodraeth Cymru | Demograffeg busnes\nDyddiad rhyddhau: 15 Ionawr 2019\nData sy'n crynhoi gwybodaeth ar y nifer o enedigaethau a marwolaethau a stoc mentrau sydd wedi cofrestru ar gyfer TAW / PAYE.\nCyfanswm nifer y mentrau a oedd yn weithredol yng Nghymru yn ystod 2017 oedd 102,890.\nGwelwyd 14,120 o fentrau’n cael eu geni yng Nghymru yn ystod 2017, sy'n gyfradd(1) o 13.7 y cant. Dyma'r gyfradd trydydd uchaf allan o wledydd a rhanbarthau'r DU. Cyfradd geni busnesau'r DU oedd 13.1 y cant.\nBu 10,725 o fentrau farw yng Nghymru yn ystod 2017, sef cyfradd(1) o 10.4 y cant. Dyma'r gyfradd ail isaf o wledydd a rhanbarthau'r DU (Llundain oedd yr uchaf gyda 14.2 y cant). Cyfradd marw busnesau'r DU oedd 12.2 y cant.\nY gyfradd oroesi 5 mlynedd i fentrau a anwyd yn 2012 ac a oedd yn parhau'n weithredol yn 2017 yng Nghymru oedd 44.0 y cant, ychydig yn uwch na chyfradd oroesi’r DU o 43.2 y cant. Yn Ne orllewin Lloegr roedd y gyfradd oroesi 5 mlynedd uchaf (45.8 y cant) ac yn Llundain yr oedd yr isaf (39.3 y cant).\nY gyfradd oroesi 1 mlynedd i fentrau a anwyd yn 2016 ac a oedd yn parhau'n weithredol yn 2017 yng Nghymru oedd 91.8 y cant, yn ychydig yn uwch na chyfradd oroesi'r DU o 91.5 y cant. Yng Ngogledd Iwerddon cafwyd y gyfradd oroesi isaf (88.5 y cant), tra bod yr uchaf yn Ddwyrain Lloegr (93.6 y cant).\n(1) Cyfrifir cyfraddau fel canran o stoc.\nWedi'i ddiweddaru ar gyfer dadansoddiad o'r diwydiant\nRhyddhau dyddiad: 15 Ionawr 2019\nMae tablau StatsCymru ar gyfer busnesau wedi eu geni, marw a fentrau gweithredol yn ôl diwydiant wedi'i ddiweddaru i gynnwys y data diweddaraf (2017).


Cysylltu AutoCAD â Google Earth - Geofumadas\nCysylltu AutoCAD gyda Google Earth\nTachwedd, 2009 AutoCAD-Autodesk, Google Earth / Maps, arloesol\nDymuniad cyffredin y defnyddiwr AutoCAD yw cysylltu â Google Earth, er mwyn gallu gweithio ar y ddelwedd sydd gan y tegan hwnnw, er bod amheuaeth ynghylch ei gywirdeb, bob dydd rydyn ni'n dod o hyd i well deunydd ac mae'n ddefnyddiol yn lle bod heb ddim. Heddiw, byddwn yn gweld o leiaf dau ddewis arall i'w wneud:\nA. Gyda gorchymyn ImportGEImage\nDyma yw gweithredu hynny tegan labordy, sydd fel AutoCAD 2008 wedi'i integreiddio. Dim ond tri cham sydd ei angen ar gyfer hyn:\n1. Ffurfweddu'r unedau. Rhaid iddynt fod mewn metrau, rhaid i chi fynd i mewn i'r gorchymyn UNEDAU, a gwneud yr addasiad.\n2. Neilltuo rhagamcan. Rhaid i hyn fod yn lat / lon a gyda Datum WGS84. I wneud hyn rydych chi'n gwneud:\nMap> Offer> Neilltuo system Cydlynu Byd-eang\nYna dewiswn Lat Longs, LL84, gyda gorllewin negyddol.\n2. Mewnforio'r ddelwedd Rydyn ni'n ysgrifennu'r gorchymyn ImportGEImage a dyna ni. Yn anffodus, dim ond ar gyfer AutoCAD Civil 3D / Map y mae'n bodoli a chan ei fod yn gofyn am bwynt canolog yn unig mae'n cwympo lle y gall, ac mae'n rhaid i chi ei raddfa, ei symud, ei gylchdroi. Y broblem arall yw mai dim ond graddlwyd y daw fel y mae'r cytundeb sydd gan y ddau gwmni. I anfon delwedd i'r gwaelod, cyffwrdd â'r ffin, pwyswch botwm dde'r llygoden a dewis “gorchymyn arddangos> anfon yn ôl"\nB. Defnyddio offer Plex.earth.\nDaw'r offeryn hwn o Plexscape, sydd, ynghyd â XANADU, yn cyflwyno datrysiad diddorol i integreiddio Google Earth a fersiynau 2007, 2008, 2009 ac AutoCAD 2010, y ddau ar gyfer Civil3D, Map, AutoCAD arferol (mae hyn yn wych) a Phensaernïaeth. Mae ganddo rai tebygrwydd â'r swyddogaethau hynny yn dod â Microstation integredig.\n1. Gosod offer Plex.Earth. rhaid lawrlwythwch ef o'r dudalen o Plexscape, wrth ei osod, dewiswch fersiwn AutoCAD. Pan fydd yn cael ei redeg am y tro cyntaf, codir panel i gofrestru'r fersiwn, mae'n rhaid i chi ddarparu cyfeiriad e-bost a mynd i'r cyfrif ac am y ddolen maen nhw'n ei hanfon ar unwaith. Nid oes ots a yw wedi'i osod ar gyfer gwahanol fersiynau o AutoCAD, dim ond unwaith y caiff ei actifadu a chyda'r gorchymyn PLEXEARTH mae'r ddewislen yn cael ei chodi, rhag ofn na fydd yn gwneud hynny wrth agor AutoCAD.\nDylid deall bod rhaid i'r dwg fod wedi neilltuo unedau gwaith rhagamcanu a metrig.\n2. Beth mae Plex.Earth yn ei wneud Y peth gorau amdano yw y gallwch chi weithio yn UTM, heb orfod newid i gyfesurynnau daearyddol. Dewisir y rhanbarth ac yna'r parth yn y blychau ar y chwith. Ychydig o fwgiau sy'n dal fy sylw ar yr olwg gyntaf, ar ôl sylw a wnaed yn un o'm swyddRwyf wedi penderfynu rhoi cynnig arni a gwnaeth ei ymarferoldeb argraff arnaf. Nawr rwy'n dweud wrthych beth mae'n ei wneud:\nCydamseru barn AutoCAD gyda Google Earth. Gwneir hyn gyda'r ail eicon, pan fyddwch chi'n ei ddewis, gofynnwch am y blwch a symudwch farn Google Earth ar unwaith nes i chi ei gydamseru.\nRhowch farciau yn Google Earth. Gwneir hyn gyda'r trydydd eicon, pan gaiff ei actifadu mae'n caniatáu ichi osod pwyntiau a fydd yn cael eu creu yn Google Earth. Mae'n bosibl gwneud pwyntiau AML-DDEWIS a phenodi disgrifiadol iddynt gyda'r opsiwn ENW. Yn yr enghraifft, rwy'n defnyddio map o ddatblygiad newydd, sydd yn nelwedd Google Earth yn blanhigfa palmwydd Affricanaidd o hyd.\nDewch i ganolbwynt Google Earth. Dylech bob amser ar y trydydd botwm, a gosod pwynt yn AutoCAD, gyda chanol y ffenestr sydd â Google Earth wedi'i arddangos.\nMewnforio golwg gyfredol Google Earth. Mae hyn gyda'r eicon cyntaf, yn Mewnforio golwg gyfredol, a beth mae'n ei wneud yw mynd i Google Earth, copïo a printscreen, cael y ba raddau y a dod ag ef fel llun. Diddorol, gwell na'r offeryn y mae AutoCAD eisoes yn dod ag ef oherwydd ei fod yn dod mewn lliwiau, gyda gwell datrysiad ac wrth iddo ddefnyddio tri phwynt rheoli (nid un fel AutoCAD) mae'n dod yn ôl y gofyn.\nDetholwch y ddelwedd fosaig. Y gorau rydw i wedi'i weld, mae'n cael ei wneud o'r eicon cyntaf, gyda'r opsiwn "Creu mosäig delweddau", Gofynnwch i ni ddiffinio'r ardal, yna soniwch faint o focsys fydd gan y mosäig a phan fydd panel yn cael ei godi lle gallwch chi ddewis a yw'r ddelwedd yn cael ei lawrlwytho mewn lliw neu raddfa fach, gallwch ddewis lawrlwytho yn awtomatig a hefyd yn unigol, gallu osgoi'r rhai nad ydynt yn ymddiddori yn yr opsiwn "sgip".\nY botwm olaf yw ffurfweddu agweddau fel:\nGormod o ddelwedd: mae hyn yn wych er mwyn i gwmpawd a dyfrnod Google Earth fod y tu allan i'r blwch.\nAmserlen: rhaid gwneud yr amser aros i ddal, mae'n rhaid i chi gynyddu'r diffyg talu yn dibynnu ar y math o gysylltiad sydd gennym.\nFformat y delweddau: gallant fod yn jpg, png, bmp, gif a tif\nLlwybr y delweddau: lle bydd y delweddau a lwythwyd i lawr yn cael eu storio, mae yna opsiwn i fod yn yr un llwybr i'r dwg.\nMae fersiwn y treial yn gwbl weithredol, am 7 diwrnod neu derfyn o 40 delwedd. Mae'r ffurflenni trwyddedu yn amrywio o $ 23.80, yn dibynnu ar amser a maint y delweddau, hyd at drwyddedau 6 mis neu flwyddyn; hefyd yn y swydd hon gallwch weld y newyddion am y fersiwn 2.\nMae'r erthygl hon yn sôn am y newyddion gan PlexEarth 2.5\nYma gallwch lawrlwytho Plex.Earth\n3D sifil DWG Google Earth PlexEarth\nPost blaenorol«Blaenorol AutoCAD, sut mae'r newidydd FILEDIA yn gweithio?\nPost nesaf … Pa fis ...nesaf »\n10 Yn ymateb i "Cysylltu AutoCAD â Google Earth"\nSergio Nieto yn dweud:\nMawrth, 2019 yn Aberystwyth\nRydym yn defnyddio Rheolwr Gofodol ar gyfer AutoCAD, mae'n integreiddio'n berffaith gyda'r KML\nAnthony yn dweud:\nMawrth, 2018 yn Aberystwyth\nPrynhawn da, a allech chi fy helpu i wybod sut i ychwanegu'r ychwanegiad Plex Earth at fy awtocad Map 3D 2014? Diolch, diolch\ndienw yn dweud:\nGorffennaf, 2017 yn Aberystwyth\nLucas Sanchez yn dweud:\nMehefin, 2016 yn Aberystwyth\nSut ydw i'n mewnforio delweddau o ddaear google i sifil 3D 2014 ???\nEbrill, 2011 yn Aberystwyth\nMae hynny oherwydd bod eich fersiwn chi o AutoCAD yn colli pwyntydd llygoden. Mae'n cael ei ddatrys, os byddwch chi'n nodi'r hyn y mae'r pwyntydd yn cael ei alw, yna byddwch chi'n mynd i Windows i chwilio am symbolau'r cyrchwr, ac yno rydych chi'n ailenwi copi o bwyntydd sy'n bodoli eisoes gyda'r un sy'n gofyn i chi.\nsiller fernando ruiz yn dweud:\nMae gennyf autocad sifil 3d 2008 ac nid wyf am fewnforio delweddau o ddaear google, rydw i eisiau ei ddefnyddio ac nid yw am ddweud wrthyf pa bwyntydd nad yw'n ddilys oherwydd mae hyn yn ddyledus, hefyd mae gen i google earth wedi torri.\nBeth allaf ei wneud i allu mewnforio delweddau?\nMae Google Earth yn WGS84\nJohn yn dweud:\nMae'r gefnogaeth yn dda iawn gyda'r delweddau, ond mae un anfantais y gwelais i'r trosglwyddiad delwedd (Google Earth) yn UTM PSAD56.\nPa ddefnyddioldeb fyddai'n helpu'r trosglwyddiad ar gyfer yr UTM WGS84 ... yn fy achos i\nJhon yn dweud:\nAwst, 2010 yn Aberystwyth\nWrth gwrs os mai dim ond AutoCAD rydych chi'n ei ddefnyddio ...\nOs ydych chi'n defnyddio AutoCAD Map 3d 2010 mae gennych chi holl bŵer Arc Gis gyda'r manwl gywirdeb y mae AutoCAD yn ei gynnig ...\nLeonardo yn dweud:\nNid oes dim yn digwydd gyda'r map awtocad ar gyfer georeferences, mae'n well gen i GIS ARC neu ENVI GIS, yn olaf y Mapinfo. Mae'r Map Autocad yn parhau i fod yn ganolog i ddyluniadau ac nid i fapiadau, ond mae angen gwella o hyd, nid oes dim yn digwydd.\nDadlwythwch lawlyfr PDF QGIS 3.16 yn Sbaeneg\nBeth yw darllen mapiau?\nBeth yw canghennau daearyddiaeth?\nMapiau yn dangos sut i ddosbarthu brechlynnau COVID ledled y byd\nSut y gall y GIS helpu i ddosbarthu brechlynnau yn deg ac yn gyflym


Rydych yma: Gwybodaeth am Cadw › Newyddion › Archif Newyddion › Aelodau Cadw yn cael mynediad am ddim i safleoedd hanesyddol Ynys Manaw\nMae Cadw, gwasanaeth amgylchedd hanesyddol Llywodraeth Cymru, a The Friends of Manx National Heritage (FMNH), wedi arwyddo cytundeb cilyddol fydd o fudd i aelodau’r ddau sefydliad. Gyda theithiau awyren i Ynys Manaw bellach ar gael o Ynys Môn dyma amser gwych i ymwelwyr o Gymru ac Ynys Manaw fynd i archwilio’r dreftadaeth hynafol arbennig sydd gan y naill le a’r llall mewn digonedd.\nO’r 1 o Ionawr 2012, bydd modd i aelodau Cadw ddefnyddio eu cardiau aelodaeth mewn safleoedd MNH ar Ynys Manaw, ac yn yr un modd bydd aelodau FMNH sy’n byw ar Ynys Manaw yn gallu defnyddio eu cardiau nhw mewn unrhyw un o safleoedd hanesyddol Cadw.\nDywedodd Carys Hewitt, Rheolwr Marchnata a Chysylltiadau Cyhoeddus Cadw, 'Mae’n newyddion gwych ein bod yn gallu cynnig y fraint atodol hon i aelodau Cadw ac FMNH. Rwy’n siŵr y bydd aelodau Cadw yn falch iawn o wybod y gallant fwynhau safleoedd ffantastig Ynys Manaw, megis yr Amgueddfa Manx, Castell Peel a llawer mwy, yn rhad ac am ddim.'\n'Rydym am groesawu ymwelwyr newydd i’n henebion, ac rydym yn sicr y bydd aelodau FMNH yn mwynhau archwilio’r amrywiaeth eang o safleoedd Cadw yma yng Nghymru. Mae’r rhan fwyaf o’n safleoedd yn agored drwy gydol y flwyddyn ac mae rhaglen ddigwyddiadau wych yn cael ei chynnal drwy’r flwyddyn. Boed yn ddiwrnod mewn ysgol gleddyfa neu’n noson yn cael eu swyno gan sioe sain a goleuadau digidol, bydd croeso Cymreig cynnes yn eu disgwyl.'\nYchwanegodd Nicola Pemberton, Swyddog Gweinyddol a Datblygu FMNH, 'Rwy’n falch iawn o gael cyhoeddi’r anrheg Nadolig cynnar hwn i aelodau FMNH, fydd yn ychwanegu’n fawr at y buddion o fod yn aelod o FMNH. Rydym wedi bod yn gweithio gyda’n cyfoedion yn Cadw i sicrhau bod ein safleoedd unigryw ar gael i’n gilydd, a’r cytundeb hwn yw canlyniad y gwaith hwnnw. Rydym yn edrych ymlaen at groesawu aelodau Cadw i Ynys Mannaw ac rwy’n sicr y bydd aelodau FMNH yn mwynhau ymweld â safleoedd arbennig Castell Conwy, Abaty Tyndyrn a Chastell Caernarfon, ymhlith eraill.'


Mae Julia yn Gyfarwyddwr Cyswllt yn National Theatre Wales. Dechreuodd ar ei thaith fel Cyfarwyddwr sy’n dod i’r Amlwg ar gynhyrchiad NTW A Provincial Life.\nJulia oedd Cyfarwyddwr RTYDS yn Curve, Caerlŷr, a chyn hynny yn Gyfarwyddwr Preswyl yn y National Theatre Studio mewn partneriaeth â National Theatre Wales. Mae hefyd yn aelod o’r Directors Lab yn y Lincoln Center Theatre yn Efrog Newydd.\nMae Julia yn Ddramatwrg ac yn hwylusydd profiadol, gan sefydlu WritersLab yn Curve. Mae’n Gyfarwyddwr Gŵyl ar gyfer National Theatre Connections ac mae wedi cyflawni’r prosiect Hyrwyddwyr Ifanc Noson Allan ar gyfer Cyngor y Celfyddydau i bobl ifanc ar draws De Cymru.\nYn National Theatre Wales mae Julia yn cynnig cymorth dramatwrgaidd, syniadau a chynllunio datblygu cynyrchiadau a chymorth i wneuthurwyr theatr sy’n ymwneud â rhaglen Datblygiad Creadigol NTW.\nFel Cyfarwyddwr: Cotton Fingers gan Rachel Trezise (National Theatre Wales) This Incredible Life gan Alan Harris (Canoe, taith Cymru) Two gan Jim Cartwright (Derby Theatre), George’s Marvellous Medicine gan Roald Dahl/David Wood, Burning Books gan Jess Green, Our Day Out gan Willy Russel, A Clockwork Orange gan Anthony Burgess (Curve), Jason and the Argonauts gan Mark Williams (Blackwood a RCT Theatres), blue/orange gan Joe Penhall (Canoe/Sherman Theatre) a Marsha gan Alan Harris (Capital Fringe Washington DC).


You're reviewing: EUOG\nMae Dafydd Smith mewn cell, wedi ei ddedfrydu i oes yn y carchar am lofruddio'i gariad. Aeth ei fywyd ar chwâl i gyd ond, gyda chyn lleied i'w golli, nid yw Dafydd yn fodlon derbyn y bai am drosedd rhywun arall, yn enwedig tra bod y llofrudd go iawn yn dal â'i draed yn rhydd.\nOnd am ba hyd? Wrth i'r rhwyd gau am Louis Cypher, y Casglwr Dieflig, pwy fydd yn llwyddo i'w ddal gyntaf? Ai'r eithafwyr Ffasgaidd sydd eisiau defnyddio'r Casglwr, a'i gyfrinach iasol, i'w dibenion terfysgol eu hunain? Ai MI5, o dan arweiniad y Cyrnol a hen 'ffrind' Dafydd, y Lladdwr? Ynteu Dafydd ei hun, sy'n fodlon aberthu popeth dros y gwir? Beth yw gwir werth rhyddid, a phwy sy'n fodlon talu'r pris?\nDyma'r drydedd - a'r olaf - o nofelau Llion Iwan am Dafydd Smith, a dilyniant i Casglwr a Lladdwr.


Sgwrs a chân – Roughion – Golwg360\nSgwrs a chân – Roughion\n28 Mai 2015 am 19:05\nSteffan a Gwion o Roughion\nUn peth dydych chi’n sicr ddim yn brin ohono ar faes Eisteddfod yr Urdd yw cerddoriaeth – boed hynny ar y llwyfan, y stondinau, neu allan ar y llwyfan awyr agored.\nDrwy gydol yr wythnos hon mae golwg360 wedi bod yn sgwrsio â rhai o’r artistiaid sydd wedi mentro i’r maes yng Nghaerffili, gan ei holi nhw ynglŷn â’u prosiectau diweddaraf.\nAc fe fydd cyfle hefyd i chi glywed ambell gân gan y cerddorion hefyd, boed hi’n un o’u rhai gwreiddiol nhw neu’n fersiwn newydd o alaw adnabyddus.\nRydyn ni’n barod wedi cael sgwrs gyda Plu, Gildas, Calan, ac y Y Ffug, a heddiw tro Roughion oedd hi i gael eu holi.\nMae ddeuawd o gerddorion electronig, Steffan Woodruff a Gwion Llŷr, yn dod o Aberystwyth ac yn adnabyddus am eu hoffter o ddefnyddio samplau Cymraeg enwog yn eu cerddoriaeth.\nDyma ni’n cael gair sydyn â’r ddau ar y maes heddiw:


Ffilmio a Ffotograffiaeth | Temple of Peace\nAdeilad eiconig yng nghalon Caerdydd\nDefnyddiwyd y Deml Heddwch mewn nifer o sioeau teledu a ffilmiau fel lleoliad ffilmio. Caiff nifer o sioeau BBC fel Dr Who, Sherlock ac His Dark Materials ei ffilmio yn y Deml, gan ddefnyddio'r Neuadd Farmor a Siambr y Cyngor.\nOs ydych chi'n chwilio am leoliad unigryw i greu eich ffilm, sioe deledu, fideo cerddoriaeth, ffotograffiaeth ffasiwn neu unrhyw beth arall, yna rydych chi wedi dod i'r man iawn. Mae'r adeilad yn lleoliad amlbwrpas y gellir eu haddasu i ddiwallu anghenion amrywiaeth o osodiadau gwahanol i sicrhau'r siots yr ydych chi'n chwilio am.\nWedi ei leoli yng nghanol Caerdydd, â pharcio ar-safle ar gael, mae'n hawdd i'ch cast a chriw gyrraedd ein lleoliad. I gysylltu â ni am ymholiadau ffilmio, ffoniwch ni ar 029 2082 1052 neu e-bostiwch ni ar bookings@wcia.org.uk.\nEin YstafelloeddCysylltwch a ni\nNodweddion y Deml Heddwch:\nNeuadd Farmor crand gyda phileri o farmor du Eidalaidd anhygoel, gyda gwythiennau o aur a nenfwd coffr wedi'i baentio'n wyrdd ac aur.\nSiambr y Cyngor wedi'i phaneli â phren.\nCapel bach cromennog yn y crypt i'r lefel is\nLobi farmor a chyntedd\nGardd Heddwch tu ôl yr adeilad\nSwyddfeydd ac ystafelloedd ychwanegol ar gyfer eich tîm cynhyrchu, gwisgoedd, ac ati.\nParcio ar-safle ar gael I’ch cast a chriw\nGellir darparu lluniaeth ac arlwyo\n“Amazing venue, perfect setting for a dinner or wedding.”